qundao/data-zh-poetry huggingface dataset:
陈季卿误上竹叶舟·贺新郎
作者：杨梓
朝代：元

你道俺扣，渔人不索问根由，俺则问你是做买卖经商？（陈季卿云）不是。
（正末唱）是探故乡亲旧？（陈季卿云）不是。
（正末唱）既不吵你怎生在长江侧畔将咱候？（陈季卿云）我是要过江去的。
（正末唱）你莫不是楚三闾怀沙自投？你莫不是伍子胥雪父冤雠？你莫不是李谪仙扪月去？你莫不是郑交甫弄珠游？（陈季卿云）我要去的急，怎当这渔翁攀今揽古，只管里盘问我这许多，好生聒絮。
渔翁，你猜的可也都不是，你只渡我过江去罢。
（正末云）这等，你是什么样人，要我渡你？若不说呵，我也不渡。
（陈季卿云）我是个应举落第的秀才。
如今要回家去哩。
（正末唱）原来是赶科场应举的村学究。
若及第呵骤春风五花骢马辔，不及第则待泛沧浪一叶小渔舟。
（陈季卿云）是了。
我如今要赶回武林余杭去，见我父母妻子一面，就趁你这船，还要重来应举，我多与你些船钱如何？（正末云）这也使的。
你快上来，我便开船也。
（陈季卿做上船科）（正末唱）。
陈季卿误上竹叶舟·赚煞
作者：杨梓
朝代：元

我与你踢倒鬼门关，打开这槐安路，把-枕南柯省悟。
再休被利锁名缰相缠住，急回头又蚤则暮景桑榆。
你若是做吾徒，我与你割断凡俗，怕甚么苦海茫茫难跳出？趁烟霞伴侣，乘着这浮槎而去，兀的不朗吟飞过洞庭湖。
（留荆篮下）。
陈季卿误上竹叶舟·那咤令
作者：杨梓
朝代：元

岂不闻有一个列御寇，驾泠风遍八区。
（陈季卿云）是一个了，再有谁呢？（正末唱）有一个张子房，迫赤忪别帝都。
（陈季卿云）再呢？（正末唱）行一个葛仙翁，采丹砂入洞府。
他虽则土木骸，这都足神仙骨。
不似你肉眼凡夫。
陈季卿误上竹叶舟·醉中天
作者：杨梓
朝代：元

这词呵胜王粲《登楼赋》，似宗炳《卧游图》。
（做取竹叶粘壁上科）（唱）你觑这渺渺沧波一叶芦。
（云）疾！秀才，兀的不是一只船了也？（陈季卿云）恰才是一片竹叶儿，粘在壁上，怎么就变成了一只船？可也奇怪。
（惠安云）道兄，这船也小，只怕借不得我故人回去。
（正末云）呆汉，正好借去。
（唱）休猜做野水无人渡，你本待挟三策做公孙应举，眼见的不及第学渊明归去，怎知道这两桩儿都则是一梦华胥。
陈季卿误上竹叶舟·采茶歌
作者：杨梓
朝代：元

你不索问更筹，则看这水云收，半轮明月在柳梢头。
（做住船科，云）秀才，我这船只在此，等你见了你父母妻子，你可便来。
（唱）我这里将半橛孤桩船缆住，则听得汪汪犬吠竹林幽。
（同陈季卿暂下）。
陈季卿误上竹叶舟·金盏儿
作者：杨梓
朝代：元

你不见远树蔽荆吴，暗水泛归舻。
从教他风涛汹涌蛟龙怒，你则是紧闭着双目，稳站着身躯，一任的棹穿江月泠，帆挂海云孤。
寒烟生古渡，兀良便足你茅舍旧乡闾。
陈季卿误上竹叶舟·隔尾
作者：杨梓
朝代：元

你莫不是燃犀温峤江心里走，你莫不是鼓瑟湘灵水面上游，却教我呆邓邓葭蒲边耐心守。
这里又不是关津隘口，又不是你家前院后，怎么的唤渡行人在那搭儿有。
陈季卿误上竹叶舟·雁儿落
作者：杨梓
朝代：元

你急煎煎误吞他名利钩，虚飘飘竟忘了我这烟霞叟。
白茫茫穷途何处归，眼睁睁苦海无人救。
陈季卿误上竹叶舟·驻马听
作者：杨梓
朝代：元

仙苑优游，物换星移几度秋。
将玄关参透，经了些夕阳西下水东流。
一生空抱一生愁，千年可有千年寿。
则合的蚤回头，和着那闲云野鹤常相守。
陈季卿误上竹叶舟·骂玉郎
作者：杨梓
朝代：元

则被-天露湿渔蓑透，摇短棹下中流，过得这横桥独木龙腰瘦。
见轻鸥，厮趁逐，妆点秋江秀。
陈季卿误上竹叶舟·黄钟尾
作者：杨梓
朝代：元

你枉下告玄冥礼河们频叉手，只要你安魂魄定精神紧闭眸。
风陡作，水倒流，排三山，荡九州，撼天关，动地轴。
唬的你战兢兢，似楚囚，死临侵，一命休，不能彀，葬故氏。
从今后万古千秋，准与你奠一盏儿北邙坟上酒。
雁儿落
作者：杨梓
朝代：元
体裁：曲

尉：骤骅骝走似烟。骤骅骝走似烟。战马儿疾如箭。莫道是平地上走不出。便走到那鬼窟洞里也直寻见。
雁儿落
作者：杨梓
朝代：元
体裁：曲

微臣共朝臣难摆班。魂魄随风散。边关事明日提。早朝把君王谏。
雁儿落
作者：杨梓
朝代：元
体裁：曲

陛下道东连函谷关。西接连云栈。谁人厮觑着。谁人相轻犯。
雪里梅
作者：杨梓
朝代：元
体裁：曲

则听的人语闹交杂。呼左右快搜咱。他道乞丕丕心惊。我恶狠狠跳出。外等捉拿正末上正末唱：斗将我嗔忿忿捉拿。
青哥儿
作者：杨梓
朝代：元
体裁：曲

他怎做的朝中朝中宰相。枉了失其失其民望。谅这厮生长在细米乾柴不漏房。便赐与紫绶金章羽旌旄幢。教端坐部堂。辅佐吾皇。判断朝纲。整治家邦。我则怕差错阴阳。激恼穹苍。天降灾殃。六月飞霜。旱杀了农桑。水渰了田庄。四境饥荒。万姓逃亡。觑着他狠似豺狼。蠢似猪羊。眼欺缩腮模样。面黄肌瘦形相。爷饭娘羹娇养。夫贵妻荣休望。教骨奸折倍挄。是无桅船。没底筐。我王待远法商汤。臣伏戎羌。郊拱平章。采纳贤良。选用忠良。行止端方。才智非常。论道经邦。展土开疆。教万国伏降。万民安康。万寿无疆。万世称扬。似这等油煠猾狲般性轻狂猖。他怎图画作麒麟像。
驻马听
作者：杨梓
朝代：元
体裁：曲

夜静更阑。蓦岭登山寻故关。云收雾散。披星带月入长安。生前出力保江山。命终尽节扶炎汉。你看我这一番。擎王保驾无辞惮。
鬼三台
作者：杨梓
朝代：元
体裁：曲

休则管高声骂。相惊諕。看的咱似木楂。你有福我无缘。你稳坐龙床凤榻。若不是厕房中众人拿住咱。我报冤雠志酬非是假。若是我有分成功。咱这无明火发。
鹊踏枝
作者：杨梓
朝代：元
体裁：曲

主公是智超群。也不合势威人。全不肯去暴除邪。发政施仁。好勇兴兵起军。全不肯偃武修文。
鹊踏枝
作者：杨梓
朝代：元
体裁：曲

似这般坏家邦。损忠良。疾忙分付江山。递纳龙床。到如今四方军民都赞扬。他德过如禹舜尧汤。
鹊踏枝
作者：杨梓
朝代：元
体裁：曲

我也曾在沙场上领着敌军。舍着残生。我也曾揸鼓夺旗。抓将挟人。我也曾杀得败残兵骨碌碌人头乱滚。渗渗呵热血相喷。
麻郎儿
作者：杨梓
朝代：元
体裁：曲

这厮他便恶狠狠的叫起。雄纠纠的欺谁。你毁伤我唐家宰职。打介著这厮吃我一会儿脚踢拳槌。
和西湖竹枝词二首
作者：杨椿
朝代：元

侬家生长在西湖，暮管朝弦随处呼。早听当初阿姨语，免教今日悔狂夫。郎去天涯妾在楼，西湖杨柳又三秋。郎情莫似湖头水，城北城南随处流。
和西湖竹枝词二首·其一
作者：杨椿
朝代：元

侬家生长在西湖，暮管朝弦随处呼。早听当初阿姨语，免教今日悔狂夫。
和西湖竹枝词二首·其二
作者：杨椿
朝代：元

郎去天涯妾在楼，西湖杨柳又三秋。郎情莫似湖头水，城北城南随处流。
隆庆
作者：杨椿
朝代：元
体裁：古风

坤地厚鳌背，艮山比犬牙。云根生夜雨，石刃凑朝霞。蜀国关防壮，巴山道路斜。
题李伯时三马图卷
作者：杨椿
朝代：元
体裁：七言绝句

神龙来自大宛西，腾踏清秋十二蹄。今日天闲多骏骨，玉门沙远草萋萋。
题壁
作者：杨渊海
朝代：元

半纸功名百战身，不堪今日总红尘。死生自古皆由命，祸福于今岂怨人！蝴蝶梦残滇海月，杜鹃啼破点苍春。哀怜永诀云南土，锦酒休教洒泪频。
寓所春联
作者：杨瑀
朝代：元
体裁：联

光依东壁图书府；心在西湖山水间。
寿松记碑本
作者：杨瑀
朝代：元

举世纷纷名利间，达生轻禄古今难。天生瑞兆为君寿，寄我山中作画看。
静安八咏 其一 虾子禅
作者：杨瑀
朝代：元
体裁：七言绝句

凉月空山照寂寥，虾禅神化独逍遥。吴淞千古依然在，一曲渔歌半夜潮。
静安八咏 其二 绿云洞
作者：杨瑀
朝代：元
体裁：七言绝句

绿云洞里绿云深，翠竹苍梧日夜阴。记得曾游借禅榻，天风满送海潮音。
静安八咏录二 其一 陈桧
作者：杨瑀
朝代：元

殿前双桧郁龙蛇，翠雨溟濛锁绿霞。不逐后庭花片落，托根却在梵王家。
静安八咏录二 其二 芦子渡
作者：杨瑀
朝代：元

路入西风十里秋，月明飞雪下汀洲。关山著处皆戎马，容得山人不系舟。
静安八咏录二·陈桧
作者：杨瑀
朝代：元

殿前双桧郁龙蛇，翠雨溟濛锁绿霞。不逐后庭花片落，托根却在梵王家。路入西风十里秋，月明飞雪下汀洲。关山著处皆戎马，容得山人不系舟。
辊金丸
作者：杨真人
朝代：元

一更里，擒意马。猿猴儿，莫颠耍。大悟来，心地觉清凉，管自然都放下。本来面目常潇洒。真清净，更幽雅。更减口颐养气神全，按四时，分造化。
辊金丸
作者：杨真人
朝代：元

三更里，根蒂固。玲珑现日端午。要返覆，泥里倒推车，便即时扬勃土。木金间隔腾乌兔。刀圭至，汞铅聚。降满地白雪注黄芽，看玉华，金莲朵朵。
辊金丸
作者：杨真人
朝代：元

二更里，夫妇会。和婴儿姹女交泰。复宇宙，颠倒任循环，把坎离相匹配。土牛木马撼山海。随羊运搬载。泼焰都辊入泥丸。教鬼神，须惊骇。
辊金丸
作者：杨真人
朝代：元

五更里，天欲晓。功圆满行都了。便脱壳，来往有无间，显出真容貌。古今快乐仙家，延长生，永无老。降紫诏传报玉皇宣，驾祥云，归蓬岛。
辊金丸
作者：杨真人
朝代：元

四更里，法鼓响。金鸡儿木头唱。便斡旋，升降透双关，早起随明堂过。虎龙自在通来往。能抽添，运水火。炼黑赤炉内辊金丸，迸雪白，朱砂颗。
玉山佳处以何以解忧惟有杜康分韵得惟字
作者：杨祖成
朝代：元
体裁：古风

簿书缚壮士，三载劳驱驰。归来事愈繁，心绪如乱丝。故人界溪北，天赋玉雪姿。亭台寄游息，花竹供娱嬉。嗜好异流俗，耕钓每自怡。一别动经岁，夜梦或见之。今朝获良觌，如解渴与饥。张筵拂丝竹，妙舞双吴姬。座中尽嘉客，梧竹标相辉。酒酣置笔砚，分韵令作诗。嗟我尘俗状，清事久不为。诗从何处生，枯肠费思维。督促星火急，强歌纪岁时。自惭鄙拙句，亦联珠玑词。明朝便陈迹，分违各东西。此欢恐难再，后会当何期。
田家乐
作者：杨稷
朝代：元
体裁：乐府曲辞

田家乐，田家乐，乐在尧天事耕凿。大儿北垄种白云，小儿南涧饮黄犊。妇姑谈笑课蚕桑，深夜寒机响茅屋。
一·俺学唱咱，学说咱，谁敢和前辈争高下？赵真真先占了头名榜？杨玉
作者：杨立斋
朝代：元

蛾权充个第二家。
替佛传法，锣敲月面，板撒红牙。
三·而今汝阳斋掩绿苔，豫章城噪晚鸦，金山寺草长满题诗塔。唯有长天
作者：杨立斋
朝代：元

倒影随流水，孤鹜高飞送落霞。
成潇洒，但见云间汀树，不闻江上琵琶。
二·静俏俏的谁念他？冷清清的谁问他？尚有人见鞍思马。张五牛创制似
作者：杨立斋
朝代：元

选石中玉，商正叔重编如添绵上花。
碎把那珠玑撒，四头儿热闹，枝节儿熟滑。
五·这个才子文艺高，那个佳人聪俊雅，可知道共把青鸾跨。一个是纱巾
作者：杨立斋
朝代：元

蕉扇睁睁道，一个是翠靥金毛俏鼻凹。
无人坐，一个是玉堂学士，一个是金斗名娃。
六·前汉又陈，后汉又乏，古尚书团扌若损殷周夏。五代史止是谈些更变，
作者：杨立斋
朝代：元

三国志无过说些战伐。
也不希咤，终少些团香弄玉，惹草粘花。
哨遍·世事抟沙嚼蜡，等闲荣辱休惊讶。日月不饶咱，晓窗前拂净菱花，
作者：杨立斋
朝代：元

试觑咱。
虽是闲愁无种，闲闷无芽，子敢衡种出星星发。
知进退宜休罢，便今日苏秦六国，明日早贾宜长沙。
不如买牛学种洛阳田，抱瓮自浇邵平瓜。
向甚云栈挥鞭，沧海撑舟，斗牛泛槎。
幺·莫将愁字儿眉尖上挂，得一笑处笑一时半霎。百钱长向杖头挑，没拘
作者：杨立斋
朝代：元

束到处行踏。
饥时节选着那六局全食店里添些个气，渴时节拣那百尺高楼上咽数盏儿巴。
更那碗清茶罢，听俺几回儿把戏也不村呵。
耍孩儿·对江山满目真堪画，休把这媚景良辰作塌。清风明月不拈钱，闻
作者：杨立斋
朝代：元

未老只合欢洽。
问甚往来燕子春秋社，说怎末辛苦蜂儿早晚衙。
休呆发，便得征西车马，争如杜曲桑麻。
般涉调·哨遍
作者：杨立斋
朝代：元

张五牛、商正叔编《双渐小卿》，赵真卿善歌，立斋见杨玉娥唱其曲，因作〔鹧鸪天〕及〔哨遍〕以咏之。
鹧鸪天 咏赵真真杨玉娥唱双渐诸宫调 青楼集
作者：杨立斋
朝代：元

烟柳风花锦作园。霜芽露叶玉装船。谁知皓齿纤腰会，只在轻衫短帽边。啼玉靥，咽冰弦。五牛身去更无传。词人老笔佳人口，再唤春风在眼
鹧鸪天·咏赵真真杨玉娥唱双渐诸宫调
作者：杨立斋
朝代：元

烟柳风花锦作园。霜芽露叶玉装船。谁知皓齿纤腰会，只在轻衫短帽边。啼玉靥，咽冰弦。五牛身去更无传。词人老笔佳人口，再唤春风在眼前。
鹧鸪天·烟柳风花锦作园，霜芽露叶玉装船。谁知皓齿纤腰会，只在轻衫
作者：杨立斋
朝代：元

短帽边。
啼玉靥，咽冰弦，五牛身后更无传。
词人老笔佳人口，再唤春风到眼前。
【中吕】普天乐_十月六日，
作者：杨维桢
朝代：元

十月六日，云窝主者设燕于清香亭，侑卮者东平玉无瑕张氏也。酒半，张氏乞手乐章。为赋双飞燕调，俾度腔行酒以佐主宾。 玉无瑕，春无价，清歌一曲，俐齿伶牙。斜簪剃髻花，紧嵌凌波袜。玉手琵琶弹初罢，怎教他流落天涯。抱来帐下，梨园弟子，学士人家。 套数
【双调】夜行船·吊古
作者：杨维桢
朝代：元

霸业艰危，叹吴王端为。苎罗西子，倾城处，妆出捧心娇媚。奢侈，玉液金茎，宝凤雕龙，银鱼丝。游戏，沉溺在翠红乡，忘却卧薪滋味。 【前腔】乘机，勾践雄徒。聚干戈，要雪会稽羞耻。怀奸计，越赂私通伯。谁知，忠谏不听，剑赐属镂，灵胥空死。狼狈，不想道请行成，北面称臣不许。 【斗哈蟆】堪悲，身国俱亡。把烟花山水，等闲无主。叹高台百尺，顿遭烈炬。休觑，珠翠总劫灰，繁华只废基。恼人意，叵耐范蠡扁舟，一片太湖烟水。 【前腔】听启，李亭荒。更夫椒树老，浣花池废。问铜沟明白，美人何处？春去，杨柳水殿欹，芙蓉池馆摧。动情的，只见绿树黄鹂，寂寂怨谁无语。 【锦衣香】馆娃宫，荆榛蔽。响さ廊，莓苔翳。可惜剩水残山，断崖高寺，百花深处一僧归。空遗旧迹，走狗斗鸡。想当年僭祭，望郊台凄凉云树，香水鸳鸯去。酒城倾坠，茫茫练渎，无边秋水。 【浆水令】采莲泾红芳尽死，越来溪吴歌惨凄。宫中鹿走草萋萋，黍离故墟，过客伤悲。离宫废，谁避暑？琼姬墓冷苍烟蔽。空原滴，空原滴，梧桐秋雨，台城上，台城上，夜乌啼。 【尾声】越王百计吞吴地，归去层台高起，只今亦是鹧鸪飞处。
丁孝子行
作者：杨维桢
朝代：元
体裁：乐府曲辞

孝子兰，刻木肖母颜。木有神，痛相关。况我孝子有母，上堂问安否，母胡为，双目瞽。母瞽扪壁行，行听孝子声。孝子泣母舐母目，何时仰见天日星。朝舐瞽，莫舐瞽，一日二日百里程。母瞽豁然而月明，邻里交相贺，母如长夜再生明。孝子名上达天听，华表柱为孝子旌。
七哀诗
作者：杨维桢
朝代：元

贫者欲无寿，富婴愿期颐。惨惨里门道，哭声一何悲。白头洒慈泪，红颜服嫠衰。借问送车人，共惜纨绔儿。问齿未逾壮，问家素不赀。黄金不贷死，华屋中道辞。南邻九十老，带索如荣期。
七哀诗
作者：杨维桢
朝代：元
体裁：乐府曲辞

贫耆欲无寿，富婴愿期颐。惨惨里门道，哭声一何悲。白头洒慈泪，红颜服嫠衰。借问送车人，共惜纨裤儿。问齿未踰壮，问家素不赀。黄金不贷死，华屋中道辞。南邻九十老，带索如荣期。
丈人乌
作者：杨维桢
朝代：元
体裁：乐府曲辞

丈人乌，飞入丈人庐，聒聒鸣座隅。国人怪尔乌，告凶不告喜，丈人爱尔乌，献忠不献谀。命尔曰忠乌，尔噪介推屋，介推不受禄。尔噪慕容城，慕容危受兵。维北有鹗，觜不啄恶。维南有豸，角不触罪。永言忠乌，誓死直弗谀。展矣丈人，克刚克仁。惟刚惟仁，下有直臣。惟直臣是容，人莫不谷，我又曷凶。君子作诗，惟以告忠。
三使相
作者：杨维桢
朝代：元
体裁：古风

金床脱落龙作鼠，崔相陆相不敢语。银挝画地数罪名，奉玺前拜天子妇。上书进士空遑遑，桓文霸烈谁敢当？明年功在三使相，勋爵浪受东平王。
三叟者诀
作者：杨维桢
朝代：元
体裁：乐府曲辞

道逢三叟者，高寿比神仙。问叟何以寿，寿诀倘予传。上叟前致辞，大道抱天全。中叟前致辞，寒暑顺节宣。下叟前致辞，百岁半单眠。是为三寿诀，所以能长年。
三叟者诀
作者：杨维桢
朝代：元

道逢三叟者，高寿比神仙。问叟何以寿？寿诀倘予传。上叟前致辞，大道抱天全。中叟前致辞，寒暑顺节宣。下叟前致辞，百岁半单眠。是为三寿诀，所以能长年。
三妇词
作者：杨维桢
朝代：元
体裁：乐府曲辞

大妇善主馈，甘旨出中厨。中妇善调筝，清歌似罗敷。小妇似小乔，中夜读兵书。丈人不复乐，起起去防胡。
三泖
作者：杨维桢
朝代：元
体裁：七言律诗

天环泖东水如雪，十里竹西歌吹回。莲叶筒深香雾捲，桃花扇小彩云开。九朵芙蓉当面起，一双鸂鶒近人来。老夫于此兴不浅，玉笛横吹鴳浪堆。
三男词
作者：杨维桢
朝代：元
体裁：乐府曲辞

君不见羌人之妻产龙鹫，骆家之妇生虎狸。造物好或怪，痴儿以为奇。金村铁妇不画眉，健手能运千斤椎。怀妊弗知十月期，一诞三子如母豨。邻舍来贺子，公相出茅茨。亲戚来贺子，车盖生光辉。里胥驰走闻有司，三竖内有麒麟儿。阴阳者流来与推，张家瑞凤三联枝。我闻其言信且疑，历扣古牒如元龟。硖石三生未闻瑞，南昌四孕徒招非。有条给乳本勾践，五羊十帛胡多仪。他日唐檀验后事，不如介葛闻三牺。
三男词
作者：杨维桢
朝代：元

君不见羌胡之妻产龙鹫，骆家之妇生虎狸。造物好或怪，痴儿以为奇。金村铁妇不画眉，健手能运千斤椎。怀妊弗知十月期，一诞三子如母豨。邻舍来贺子，公相出茅茨。亲戚来贺子，车盖生光辉。里胥驰走闻有司，三竖内有麒麟儿。阴阳者流来与推，张家瑞凤三联枝。我闻其言信且疑，历扣古牒如元龟。硖石三生未闻瑞，南昌四孕徒招非。有条给乳本勾践，五羊十帛胡多仪。他日唐檀验后事，不知介葛闻三牺。
三阁图
作者：杨维桢
朝代：元
体裁：古风

金陵新阁空中起，虎踞龙蟠凤双掎。沈檀雕柱阚玉螭，丽华吹笙綵云里。水晶帘空滤明月，三十六宫白于水。红尘巴马四百秋，五城步障五花毬。綵缯山头盖宫殿，山前十二银潢流。健娥五百曳锦缆，金莲吐影上下金银州。二三狎客混歌舞，中有酒悲泪如雨。嘉州讽谏三阁图，秦川别幸千花株。回鹃队，鸦群呼，夜半卷土昌泸渝。黄茅缚髻口衔璧，草降表，王中书。呜呼，《玉树》声中作唐虏，门外崇韬是擒虎。
三阁图
作者：杨维桢
朝代：元

金陵新阁空中起，虎踞龙蟠凤双掎。
沉檀雕柱阚玉螭，丽华吹笙彩云里。
水晶帘空滤明月，三十六宫白于水。
红尘巴马四百秋，五城步障五花球。
彩绘山头盖宫殿，山前十二银潢流。
健娥五百曳锦缆，金莲吐影上下金银州。
二三狎客混歌舞，中有酒悲泪如雨。
嘉州讽谏三阁图，秦州别幸千花株。
回鹃队，鸦群呼。
夜半卷土昌泸渝，黄茅缚髻口衔璧。
草降表，王中书。
呜呼！《玉树》声中作唐虏，门外崇韬是擒虎。
三阁词
作者：杨维桢
朝代：元
体裁：古风

昨夜韩擒虎，将军奏凯回。井中人不死，重带美人来。
三阁词
作者：杨维桢
朝代：元

江南龙虎气，楼阁照金银。望见长安道，不知尘污人。璧月几时缺，玉枝几时枯。阁中连理伴，夜笑素娥孤。脂塘乾辱水，璧月破清秋。五佞诛新国，江郎尚黑头。
三阁词·其一
作者：杨维桢
朝代：元
体裁：乐府曲辞

江南龙虎气，楼阁照金银。望见长安道，不知尘污人。
三阁词·其二
作者：杨维桢
朝代：元
体裁：乐府曲辞

璧月几时缺，玉枝几时枯。阁中连理伴，夜笑素娥孤。
三阁词·其四
作者：杨维桢
朝代：元
体裁：乐府曲辞

脂塘乾辱水，璧月破清秋。五佞诛新国，江郎尚黑头。
三阁词四首
作者：杨维桢
朝代：元

江南龙虎气，楼阁照金银。望见长安道，不知尘污人。璧月几时缺？玉枝几时枯？阁中连理伴，夜笑素娥孤。昨夜韩擒虎，将军奏凯回。井中人不死，重带美人来。脂塘干辱水，璧月破清秋。五佞诛新国，江郎尚黑头。
三青鸟
作者：杨维桢
朝代：元
体裁：乐府曲辞

翩翩三青鸟，来自西王母。作使东王公，请致东王语。白日不有夜，四时长为春。天上神仙宅，地上羲皇人。
上元夫人
作者：杨维桢
朝代：元

仙人在世间，招之还可来。何用三韩外，楼船言蓬莱。飒然精爽合，偕入东华台。怖我以蛇虎，令我心死灰。叔卿忽见鄙，瑶池仍复回。已遣滈池璧，尚献新垣杯。金棺不炼骨，空令后人猜。君不见易招天上三天母，难脱人间五性胎。
上元夫人
作者：杨维桢
朝代：元
体裁：乐府曲辞

仙人在世间，招之还可来。何用三韩外，楼船访蓬莱。飒然精爽合，偕入东华台。怖我以蛇虎，令我心死灰。叔卿忽见鄙，瑶池仍复回。已遗滈池璧，尚献新垣杯。金棺不炼骨，空令后人猜。君不见易招天上三天母，难脱人间五性胎。
上大明皇帝
作者：杨维桢
朝代：元

钟山突兀楚天西，玉柱曾经御笔题。日照金陵龙虎踞，月明珠树凤凰栖。气吞江海三山小，势压乾坤五岳低。百世升平人乐业，万年帝寿与天齐。
上左丞相
作者：杨维桢
朝代：元
体裁：七言律诗

玉帐牙床坐运筹，雄师到处瘴烟收。名传冀北三千里，威振山东四百州。铁马屯云江渚晓，楼船泛月海天秋。殷勤整顿乾坤了，召入金銮侍冕旒。
上张太尉
作者：杨维桢
朝代：元
体裁：七言律诗

上公柱国开藩府，露布朝驰拜冕旒。八阵风云闻羽扇，百年江汉见轻裘。鲸吹海雨来京口，雁带边声下石头。珍重晋公经济手，中兴天子复神州。
上陵者篇
作者：杨维桢
朝代：元
体裁：乐府曲辞

步出城西关，松柏郁盘盘。道逢上陵者，手指西陵田。借问葬者谁，大将葬衣冠。大将非战死，军中答刺罕。健儿啖人鲊，无骨赐桐棺。
不碍云山楼诗二首
作者：杨维桢
朝代：元

海之雨兮油油，雨我田兮有秋。海之山兮离离，障我疏兮东之。云之动兮跹跹，吾与云动兮动而不迁。山之静兮层层，吾与山静兮静而不停。
不赴召有述
作者：杨维桢
朝代：元
体裁：七言律诗

皇帝书征老秀才，秀才懒下读书台。子房本为韩仇出，诸葛应知汉祚开。太守枉于堂下拜，使臣空向日边回。老夫一管春秋笔，留向胸中取次裁。
与姜羽仪诗
作者：杨维桢
朝代：元

六韬人去无家学，独说吾乡有羽仪。
太尉府中招处士，湖州幕里看宾师。
座分雨露黄封济，门护风云赤羽旗。
湖上老夫询出处，扁舟一叶似鸱夷。
与姜羽仪诗
作者：杨维桢
朝代：元
体裁：七言律诗

六韬人去无家学，独说吾乡有羽仪。太尉府中招处士，湖州幕里著宾师。座分雨露黄封酒，门护风云赤羽旗。湖上老夫询出处，扁舟一叶似鸱夷。
与客登望海楼作录寄玉山主人
作者：杨维桢
朝代：元

蜑子雨开江上台，江头野老不胜哀。蜃将楼阁空中落，鳅引旌旗月下来。保障许谁为尹铎，事谐无复问文开。可怜歌舞旧城阙，又是昆明几劫灰。袅袅秋风起洞庭，银州宫阙眇空青。客星石落江龙动，神马潮来海雨腥。弱水无时通汉使，赭峰何事受秦刑。远人新到三韩国，中土文明聚五星。
与客登望海楼作录寄玉山主人·其一
作者：杨维桢
朝代：元
体裁：七言律诗

蜑子雨开江上台，江头野老不胜哀。蜃将楼阁空中落，鰌引旌旗月下来。保障许谁为尹铎，事谐无复问文开。可怜歌舞旧城阙，又是昆明几劫灰。
与客登望海楼作录寄玉山主人·其一
作者：杨维桢
朝代：元

蜑子雨开江上台，江头野老不胜哀。蜃将楼阁空中落，鳅引旌旗月下来。保障许谁为尹铎，事谐无复问文开。可怜歌舞旧城阙，又是昆明几劫灰。
与客登望海楼作录寄玉山主人·其二
作者：杨维桢
朝代：元
体裁：七言律诗

袅袅秋风起洞庭，银州宫阙眇空青。客星石落江龙动，神马潮来海雨腥。弱水无时通汉使，赭峰何事受秦刑。远人新到三韩国，中土文明聚五星。
与客登望海楼（二首）
作者：杨维桢
朝代：元

蜒子雨开江上台，江头野老不胜哀。
蜃将楼阁宫中落，引旌旗月下来。
保障许谁为尹铎，事谐无复问文开。
可怜歌舞旧城阙，又是昆明几劫灰。¤
与客登望海楼（二首）
作者：杨维桢
朝代：元

袅袅秋风起洞庭，银洲宫阙渺空青。客星石落江龙动，神马潮来海雨腥。弱水无时通汉使，赭峰何事受秦刑。远人新到三韩国，中土文明聚五星。
东林社
作者：杨维桢
朝代：元

陶公八十日，解组归山阿。觉今若不早，我日十倍过。开涂划荆棘，斧缺且无柯。赖尔东林社，招我南山歌。回视有漏因，已梧影与魔。有求不补失，无亏所成多。坐断前后际，不须辩维摩。
东林社
作者：杨维桢
朝代：元
体裁：乐府曲辞

陶公八十日，解组归山阿。觉今若不早，我日十倍过。开涂刬荆棘，斧缺且无柯。赖尔东林社，招我南山歌。回视有漏因，已悟影与魔。有求不补失，无亏所成多。坐断前后际，不须辩维摩。
东阿所诗
作者：杨维桢
朝代：元
体裁：古风

问君读书所，我所在东阿。东阿何所有，水竹荫陂陁。莺羽飞隼雉，长颈鸣鴽鹅。离离原上瓞，濯濯池中荷。桃源在人世，岂必阳山阿。今日有良会，同志式相过。撷我园中蔬，具酒旨且多。请君考吾槃，和我轩中歌。
东阿所诗
作者：杨维桢
朝代：元

问君读书所，我所在东阿。东阿何所有？水竹荫陂池。莺羽飞隼雉，长颈鸣家鹅。离离原上瓞，濯濯池中荷。桃源在人世，岂必阳山阿。今日有良会，同志式相过。撷我园中蔬，具酒旨且多。请君考吾磐，和我轩中歌。
两鹁鸪
作者：杨维桢
朝代：元

两鹁鸪，朝朝暮暮啼不休。天阴妇弃去，雨止还相求。天公阴晴变不测，嗟尔夫妇难为逑。勃勃水西头，啼过东家楼。东家楼前琅玕树，枝枝连理森相樛。无风无雨春正好，愿尔长作鸳鸯俦，莫效前身鹰隼仇。
两鹁鸪为颜氏妇赋
作者：杨维桢
朝代：元
体裁：乐府曲辞

两鹁鸪，朝朝莫莫啼不休。天阴妇弃去，雨止还相求。天公阴晴变不测，嗟尔夫妇难为逑。勃勃水西头，啼过东家楼。东家楼前琅玕树，枝枝连理森相樛。无风无雨春正好，愿尔长作鸳鸯俦，莫效前身鹰隼仇。
中吕·普天乐
作者：杨维桢
朝代：元

十月六日，云窝主者设燕于清香亭，侑卮者东平玉无瑕张氏也。
酒半，张氏乞手乐章。
为赋双飞燕调，俾度腔行酒以佐主宾。
玉无瑕，春无价，清歌一曲，俐齿伶牙。
斜簪剃髻花，紧嵌凌波袜。
玉手琵琶弹初罢，怎教他流落天涯。
抱来帐下，梨园弟子，学士人家。
套数。
中吕·普天乐
作者：杨维桢
朝代：元
体裁：曲

十月六日，云窝主者设燕于清香亭，侑巵者东平玉无瑕张氏也。酒半，张氏乞予乐章，为赋《双飞燕》调，俾度腔行酒，以佐主宾之欢。
玉无瑕，春无价，清歌一曲，俐齿伶牙。斜簪鬀髻花，紧嵌凌波袜，玉手琵琶弹初罢。怎教他，流落天涯，抱来帐下。梨园弟子，学士人家。
丹凤楼
作者：杨维桢
朝代：元
体裁：七言律诗

十二危楼百尺梯，飞飞丹凤五云齐。天垂翠盖东皇近，地拂银河北斗低。花靥秋空戎马顺，神灯夜烛海鸡啼。仙童与报麻姑会，应说蓬莱水又西。
丹山凤
作者：杨维桢
朝代：元

丹山五色凤，千岁或一鸣。来见君子国，见则时文明。自从鸣岐后，野鸟袭为名。凤兮德久衰，短歌空复情。
丹山凤
作者：杨维桢
朝代：元
体裁：乐府曲辞

吴山五色凤，千岁或一鸣。来见君子国，见则时文明。自从鸣岐后，野鸟袭为名。凤兮德久衰，短歌空复情。
主之约诗用宇文韵
作者：杨维桢
朝代：元
体裁：七言律诗

我寻三十高僧阁，还有支郎夜渡舟。湖上风烟留晚照，山中草木带边秋。水晶宫开碧菡萏，金粟堆呼黄栗留。下马题诗红叶寺，行人有比岘山游。
主之约诗，用宇文韵
作者：杨维桢
朝代：元

我寻三十高僧阁，还有支郎第一流。湖上风烟留晚照，山中草木带边秋。水晶宫开碧菡萏，金粟堆呼黄栗留。马题诗■■■寺，行人有比岘山游。
主家词
作者：杨维桢
朝代：元
体裁：乐府曲辞

主家宴新客，内屋深罗帷。贵戚金与史，长者陶与猗。美人间中坐，玉质缕金衣。歌声上碧落，不放青云飞。杯行白莲掌，酒饮黄桐脂。门下有书客，弹铗歌朝饥。
丽人行
作者：杨维桢
朝代：元

杨白花飞愁杀人，美人如华不胜春。锦鞯驮起双凤缕，黄门挟飞五花云。白日雷霆夹城道，乐游园里春正好。就中小姊最娇强，雌雄双飞观者恼。瑶池斗草碧云移，草青草歇春不知。黄裙有恨随春水，椒房青蝇何处起。君不见翠羽飕飕帐一空，东方蝃蝀缠紫宫。
丽人行
作者：杨维桢
朝代：元
体裁：乐府曲辞

杨白花飞愁杀人，美人如华不胜春。锦鞯驮起双凤缕，黄门挟飞五花云。白日雷霆夹城道，乐游园里春正好。就中小姊最娇强，雌雄双飞观者恼。瑶池斗草碧云移，草青草歇春不知。黄裙有恨随春水，椒房青蝇何处起。君不见翠羽飕飕帐一空，东方螮蝀缠紫宫。
义鸽三章
作者：杨维桢
朝代：元

肃肃兮飞奴，好尔匹兮哺尔雏。吁嗟尔德兮，均慈爱于鸤鸪。肃肃兮飞奴，离尔俦兮别尔家。吁嗟尔劳兮，比鸿雁兮将书。肃肃兮飞奴，歘相失兮妇夫。死者兮已矣，生谁适兮与娱。朝不粒兮无与呼，莫不室兮无与居。岂无他俪兮，我俪不如。阅七日以死兮，矢一节而弗渝。吁嗟尔烈兮，继比兴乎关雎。
义鸽三章
作者：杨维桢
朝代：元

肃肃兮飞奴，好尔匹兮哺尔雏。吁嗟尔德兮，均慈爱于鸬鸪。肃肃兮飞奴，离尔俦兮别尔家。吁嗟尔劳兮，比鸿雁兮将书。肃肃兮飞奴，欻相失兮妇夫。死者兮已矣，生谁适兮与娱。朝不粒兮无与呼，莫不室兮无与居。岂无他俪兮，我俪不如。阅七日以死兮，矢一节而弗渝。吁嗟尔烈兮，继比兴乎关雎。
义鸽三章·其一
作者：杨维桢
朝代：元
体裁：乐府曲辞

肃肃兮飞奴，好尔匹兮哺尔雏。吁嗟尔德兮，均慈爱于鸤鸪。
义鸽三章·其三
作者：杨维桢
朝代：元
体裁：乐府曲辞

肃肃兮飞奴，歘相失兮妇夫。死者兮已矣，生谁适兮与娱。朝不粒兮无与呼，莫不室兮无与居。岂无他俪兮，我俪不如。阅七日以死兮，矢一节而弗渝。吁嗟尔烈兮，继比兴乎关雎。
义鸽三章·其二
作者：杨维桢
朝代：元
体裁：乐府曲辞

肃肃兮飞奴，离尔俦兮别尔家。吁嗟尔劳兮，比鸿雁兮将书。
乌夜啼
作者：杨维桢
朝代：元
体裁：乐府曲辞

茏葱高树青门西，夜夜栖乌来上啼。报君凶，报君喜，愿君高树成连理。啼乌夜夜八九子，莫使君家高树移，乌生八九乌散飞。
乌夜啼·茏葱高树青门西
作者：杨维桢
朝代：元

茏葱高树青门西，夜夜栖乌来上啼。报君凶，报君喜，愿君高树成连理。啼乌夜夜八九子，莫使君家高树移。乌生八九乌散飞。
乔家妾
作者：杨维桢
朝代：元
体裁：乐府曲辞

石家有绿珠，乔家有碧玉。颜色上春花，节操冬贞木。金谷楼，鹦鹉井，一双白璧沈倒影。
乙酉四月二日与蒋桂轩伯仲诸友同泛震泽大小
作者：杨维桢
朝代：元

江国春归夏云孟，十日五日风雨横。具区摆阖浪如山，吴儿善泅并敢榜。今朝气候昨不同，湖头无雨兼无风。小施祠前棹讴发，楼船下水如游龙。大雷不动小雷伏，银海空青光夺目。鱼龙百怪暂祓除，平展轻绡三百幅。牙樯五两空中举，陈渎村中过挝鼓。烧笋既憩彭城湾，采莼复渡杨家浦。中流飓发占莫徭，须臾鲸浪吼蒲牢。长年捩柁称好手，小腰失箸生寒毛。蒋家二仲素奇士，更有登高羊叔子。老崖铁笛上青云，玉龙穿空卷秋水。船头可奈风水何，拔剑拟斫生蛟鼍。人生哀乐固相半，神灵涉意毋过多。鸱夷入海人不识，渔媪渔王配寒食。乡里小儿舞竹枝，乞与神童舞铜狄。我闻洞庭之峰其橘大如斗，剖而食之见奕叟。弱水不隔天表流，独我胡为牛马走？五湖挂席从此首。
乙酉四月二日与蒋桂轩伯仲诸友同泛震泽大小雷望洞庭之峰吹笛饮酒乘月而归盖不异老杜坡仙游渼陂赤壁也舟中各赋诗余赋二十韵为首唱
作者：杨维桢
朝代：元
体裁：古风

江国春归夏云孟，十日五日风雨横。具区摆阖浪如山，吴儿善泅并敢榜。今朝气候昨不同，湖头无雨兼无风。小施祠前棹讴发，楼船下水如游龙。大雷不动小雷伏，银海空青光夺目。鱼龙百怪暂祓除，平展轻绡三百幅。牙樯五两空中举，陈渎村中过挝鼓。烧笋既憩彭城湾，采莼复渡杨家浦。中流飓发占莫徭，须臾鲸浪吼蒲牢。长年捩柁称好手，小腰失箸生寒毛。蒋家二仲素奇士，更有登高羊叔子。老崖铁笛上青云，玉龙穿空卷秋水。船头可奈风水何，拔剑拟斫生蛟鼍。人生哀乐固相半，神灵涉意毋过多。鸱夷入海人不识，渔媪渔王配寒食。乡里小儿舞《竹枝》，乞与神童舞铜狄。我闻洞庭之峰其橘大如斗，剖而食之见弈叟。弱水不隔天表流，独我胡为牛马走，五湖挂席从此首。
乞墦词
作者：杨维桢
朝代：元

獬豸不击邪，化为兽中狐。屈轶不指佞，化作蒿中刍。黄金躯，高盖车，千夫百喏在一呼。归来牛马惊里闾，低眉仰面承妻孥。奉溲尝恶卑自奴，墦间比来奴不如。君不见衡阳有客方诧妇，须髯似戟称人夫。
乞墦词
作者：杨维桢
朝代：元
体裁：乐府曲辞

獬豸不击邪，化作兽中狐。屈轶不指佞，化作蒿中篘。黄金躯，高盖车，千夫百喏在一呼。归来牛马惊里闾，低眉仰面承妻孥。奉溲尝恶卑自奴，墦间比来奴不如。君不见衡阳有客方诧妇，须髯似戟称人夫。
乞巧词
作者：杨维桢
朝代：元
体裁：乐府曲辞

天上星重会，征西客未归。殷勤乞方便，灵鹊度人飞。
书扇寄玉岩在瑶芳所书是日食金桃（洪武庚戌夏五月）
作者：杨维桢
朝代：元
体裁：七言绝句

昨日追随阿母游，锦袍人在紫云楼。谱传玉笛俄相许，果出金桃不外求。
书扇寄玉嵒在瑶芳所书是日食金桃（洪武庚戌
作者：杨维桢
朝代：元

昨日追随阿母游，锦袍人在紫云楼。谱传玉笛俄相许，果出金桃不外求。先生以洪武庚戌夏五月辛丑卒，此诗其绝笔也。
书钱唐七月廿三日事
作者：杨维桢
朝代：元
体裁：七言排律

儿童十日报日斗，前后妖蟆生燧光。瓠子势方吞鲊瓮，蕲州血已到钱唐。火鳅东掣千寻锁，铁马西驰半段枪。紫微老人迷醉眼，綵红犹挂米盐商。麋鹿台前春似海，鸳鸯湖上水如汤。凶人不有三危窜，义士能无六郡良。谩说子仪惊贼胆，已闻□□在戎行。东门猛虎穷投井，尚倚九城松桧长。
书钱唐七月廿三日事（至正丙申）
作者：杨维桢
朝代：元

儿童十日报日斗，前夜妖蟆生燧光。瓠子势方吞鲊瓮，蕲州血已到钱唐。火鳅东掣千寻锁，铁马西驰半段枪。紫微老人迷醉眼，彩红犹挂米盐商。麋鹿台前春似海，鸳鸯湖上水如汤。凶人不有三危窜，义士能无六郡良。谩说子仪惊贼胆，已闻□□在戎行。东门猛虎穷投井，尚倚九城松桧长。
买妾言
作者：杨维桢
朝代：元
体裁：古风

买妾千黄金，许身不许心。使君闻有妇，夜夜《白头吟》。
买妾言
作者：杨维桢
朝代：元

买妾千黄金，许身不许心。
使君闻有妇，夜夜白头吟。
二月十二日玉山人买百花船泊山塘桥下呼琼花
作者：杨维桢
朝代：元

百华楼船高八柱，主人春游约春渚。
山塘桥下风兼雨，正值灌坛西海妇。
桃花弄口小蛮娘，腰身杨柳随风扬。
翡翠屏深未肯出，蹋歌直待踏春阳。
喜闻晴语声谷谷，明朝豫作花游曲。
小蛮约伴合吹笙，解调江南有于鹄。
二月十二日玉山人买百花船泊山塘桥下呼琼花翠屏二姬招予与张渥叔厚于立彦成游虎阜俄而雪霰交作未果此行先以此诗写寄就要诸公各和
作者：杨维桢
朝代：元
体裁：古风

百华楼船高入柱，主人春游约春渚。山塘桥下风兼雨，正值灌坛西海妇。桃花巷口小蛮娘，腰身杨柳随风扬。翡翠屏深未肯出，蹋歌直待踏春阳。喜闻晴语声谷谷，明朝豫作花游曲。小蛮约伴合吹笙，解调江南有于鹄。
五湖宅诗
作者：杨维桢
朝代：元
体裁：古风

太虚兮吾序，八荒兮吾隅。居丹台之广居兮，吾不知宅之所如！
五湖游
作者：杨维桢
朝代：元

鸱夷湖上水仙舟，舟中仙人十二楼。桃花春水连天浮，七十二黛吹落天外如青沤。道人谪世三千秋，手把一枝青玉虬。东扶海日红桑椹，海风约在吴王洲。吴王洲前校水战，水犀十万如浮鸥。水声一夜入台沼，麋鹿已无台上游。歌吴歌，舞吴钩，招鸱夷兮狎阳侯。楼船不须到蓬丘，西施郑旦坐两头。道人卧舟吹铁笛，仰看青天天倒流。商老人，橘几奕？东方生，桃几偷？精卫塞海成瓯窭，海荡邙山漂髑髅。胡为不饮成春愁。
五湖游
作者：杨维桢
朝代：元
体裁：古风

鸱夷湖上水仙舟，舟中仙人十二楼。桃花春水连天浮，七十二黛吹落天外如青沤。道人谪世三千秋，手把一枝青玉虬。东扶海日红桑樛，海风约住吴王洲。吴王洲前校水战，水犀十万如浮鸥。水声一夜入台沼，麋鹿已无台上游。歌吴歈，舞吴钩，招鸱夷兮狎阳侯。楼船不须到蓬丘，西施郑旦坐两头。道人卧舟吹铁笛，仰看青天天倒流。商老人，橘几弈，东方生，桃几偷。精卫塞海成瓯窭，海荡邙山漂髑髅，胡为不饮成春愁。
五父
作者：杨维桢
朝代：元
体裁：古风

灵武储君奋潜邸，飞龙小儿乘势起。大权世袭脱靴翁，从此门生视天子。李五父，黄门郎，中书狡计死张后，西内禁兵移上皇。李五父，唐之悖。天阙不正市曹诛，半夜盗儿偷首骨。呜呼，门生不忍丑，尸磔赐葬隆恩酬定策。
五王毬歌
作者：杨维桢
朝代：元
体裁：乐府曲辞

天河洗玉通银浦，云气成龙或成虎。金丝剪断黄台瓜，萼绿五枝生五花。让王不在荆蛮俗，李家兄弟真骨肉。醉归何处戏毬场，黄衣天人是三郎。十幅大衾惊裂纩，西风夜入金鸡障。五马一龙龙化猪，大绷儿在黄金舆。青骡万里蚕丛路，雄狐尚复将雌去。凉州曲破可奈何，至今玉笛忆宁哥。
五禽言
作者：杨维桢
朝代：元

唤起，唤起。东方明，门前已如市。上林有鸟杀司晨，苦杀萧娘睡方美。提胡卢，提胡卢，沽酒何处沽？乌程与若下，美酒高无价。小姑典金钗，劝郎醉即罢。君不见城中官长壶卢提，十日九日醉如泥。姑恶，姑恶，姑不恶，妾命苦。姑有孝女，姑为慈母。妾亦甘为东海妇。子归，子归，子不归，白头阿婆慈且悲。子弗归，待何时？君不见西江处士章九华，十年去赴丘园科，母死妻啼未还家。行不得哥哥，我不行，奈我何？西山有豺虎，西江有风波。风波尚可壶，豺虎尚可罗。努儿关，平地多。行不得哥哥。
五禽言五首
作者：杨维桢
朝代：元

唤起，唤起，东方明，门前已如市。上林有乌杀司晨，苦杀萧娘睡方美。提胡卢，提胡卢，沽酒何处沽。乌程与若下，美酒高无价。小姑典金钗，劝郎醉即罢。君不见城中官长壶卢提，十日九日醉如泥。姑恶，姑恶，姑不恶，妾命苦。姑有孝女，姑为慈母，妾亦甘为东海妇。子归，子归，子不归，白头阿㜷慈且悲。子弗归，待何时？君不见西江处士章九华。十年去赴丘园科，母死妻啼未还家。行不得哥哥，我不行，奈我何！西山有豺虎，西江有风波。风波尚可壶，豺虎尚可罗。努儿关，平地多，行不得哥哥。
五禽言五首·其一
作者：杨维桢
朝代：元
体裁：古风

唤起，唤起，东方明，门前已如市。上林有乌杀司晨，苦杀萧娘睡方美。
五禽言五首·其三
作者：杨维桢
朝代：元
体裁：古风

姑恶，姑恶，姑不恶，妾命苦。姑有孝女，姑为慈母，妾亦甘为东海妇。
五禽言五首·其二
作者：杨维桢
朝代：元
体裁：古风

提胡卢，提胡卢，沽酒何处沽。乌程与若下，美酒高无价。小姑典金钗，劝郎醉即罢。君不见城中官长壶卢提，十日九日醉如泥。
五禽言五首·其五
作者：杨维桢
朝代：元
体裁：古风

行不得哥哥，我不行，奈我何！西山有豺虎，西江有风波。风波尚可壶，豺虎尚可罗。努儿关，平地多，行不得哥哥。
五禽言五首·其四
作者：杨维桢
朝代：元
体裁：古风

子归，子归，子不归，白头阿㜷慈且悲。子弗归，待何时？君不见西江处士章九华。十年去赴丘园科，母死妻啼未还家。
介山操
作者：杨维桢
朝代：元
体裁：琴操

一龙失所，五蛇从之周天下。四蛇完身，一蛇独亏股。龙上天兮，蛇各有户。一蛇无户，薄以焦火。吁嗟乎四蛇从龙作甘雨，一蛇焦枯，无恨在下土。
伐木篇
作者：杨维桢
朝代：元
体裁：乐府曲辞

伐木入空谷，有木大蔽牛。大厦孰倾栋，一日蒙见收。乃知匠石弃，故非文木俦。土腐不中椁，水沉不中舟。拳不受檃揉，樠不受丹髹。今兹忽邂逅，陶我山之湫。斧斤访薪木，舆挽充吾槱。我闻漆园旨，寿或逃商丘。幸有大不幸，焉知桑柏楸。
佛郎国进天马歌
作者：杨维桢
朝代：元

龙德中，元气昌，天王一统开八荒。十又一叶治久长，前年白雉来越裳。中国圣明日重光，仁声极沓动嘉祥。乌桓部族号佛郎，实生天马龙文章。玉台启，阊阖张，愿为苍龙驾东皇。瑶池八骏有若亡，白云谣曲成荒唐。有元皇帝不下堂，瑶母万寿来称觞。属车九九和鸾锵，大驾或驻和林乡。后车猎俟非陈仓，帝乘白马抚八方。调风雨，和阴阳。泰阶砥平玉烛明，太平有典郊乐扬。尚见荣河出图像，麒麟凤鸟纷来翔。
佛郎国进天马歌
作者：杨维桢
朝代：元
体裁：乐府曲辞

龙德中，元气昌，天王一统开八荒。十又一叶治久长，前年白雉来越裳。中国圣明日重光，仁声馺沓动嘉祥。乌桓部族号佛郎，实生天马龙文章。玉台启，阊阖张，愿为苍龙载东皇。瑶池八骏若有亡，白云谣曲成荒唐。有元皇帝不下堂，瑶母万寿来称觞。属车九九和鸾锵，大驾或驻和林乡。后车猎俟非陈仓，帝乘白马抚八方。调风雨，和阴阳，泰阶砥平玉烛明，太平有典郊乐扬。尚见荥河出图像，麒麟凤鸟纷来翔。
佛顶菊
作者：杨维桢
朝代：元
体裁：七言律诗

莲社渊明手自栽，头颅终不惹尘埃。东篱若为摩挲看，西域亲曾受记来。妙色尽从枝上发，慧香直奔脑门开。明年九月重阳节，再托摩耶圣母胎。
侠客词
作者：杨维桢
朝代：元
体裁：古风

未许同交死，全身报国仇。太阿飞出匣，欲取贾充头。
侯庶叹
作者：杨维桢
朝代：元
体裁：乐府曲辞

昔日王侯家，厮庶躬皂枥。后来事升降，小儿家荡析。俯首厮庶门，王孙有忧色。
侯庶叹
作者：杨维桢
朝代：元

甘日王侯家，厮庶躬宅枥。后来事升降，小儿家荡析。俯首厮庶门，王孙有忧色。
修月匠歌
作者：杨维桢
朝代：元

天公弄丸七宝曲，脆如琉璃拆如线。月中斤人八万户，敕赐仙厨琼稍饭。什什伍伍入杳冥，妙手持天轻欲旋。千斤宝斧运化钧，混沌皮开精魄见。羿家奔嫁太轻脱，须臾蹋破莲花瓣。十二山河影碎中，轮郭重完冰一片。缥缈长悬玉白飞，坚牢永结妖蟆患。封辞何用虮虱臣，功成万古蒙天眷。一归兰路不知年，兔子花开三万遍。
修月匠歌
作者：杨维桢
朝代：元
体裁：古风

天公弄丸七宝钿，脆如琉璃拆如线。月中斤人八万户，敕赐仙厨琼屑饭。什什伍伍入杳冥，妙手持天轻欲旋。千斤宝斧运化钧，混沌皮开精魄见。羿家奔娥太轻脱，须臾蹋破莲花瓣。十二山河影碎中，轮郭重完冰一片。缥缈长悬玉臼飞，坚牢永结妖蟆患。封辞何用虮虱臣，功成万古蒙天眷。一归兰路不知年，兔子花开三万遍。
借南狸
作者：杨维桢
朝代：元
体裁：乐府曲辞

北狸不捕鼠，为鼠欺。鼠作妖，人立豕啼。媪责狸不职，借南狸，假虎威。鼠未捕，翻我屋上瓦，倒我厨中盆与罍。食饱求媪，雌雄匹之。咋死媪，狸与鼠同嬉，乌乎媪小不忍，大祸遗。
傅道人歌
作者：杨维桢
朝代：元

祁连山人天骨奇，十五能运朱屠椎。二十报仇许人死，杀人不数舞阳儿。乡里不见容，官府不见治。猛气奚所托，仗剑归京师。京师杀柄司秋官，假尔爪牙虎豹关。今日尸一逆，明日诛一奸。朝食悖臣胆，暮食凶人肝。龙蛇见血性思改，鸠隼化质身无难。寻师度关陕，弃家入嵩山。只今啖松久辟谷，剑埋三井飞精服。能联弥明石鼎句，能和商颜紫芝曲。客来启关不一语，但闻鼻息声满屋。乌台御史卯金公，群邪胆落称人雄，囊封事毕志即东。谷城丈人有前约，三井洞前寻赤松。
傅道人歌
作者：杨维桢
朝代：元
体裁：乐府曲辞

祈连山人天骨奇，十五能运朱屠椎。二十报仇许人死，杀人不数舞阳儿。乡里不能容，官府不能治。猛气奚所托，仗剑归京师。京师杀柄司秋官，假尔爪牙虎豹关。今日尸一逆，明日诛一奸。朝食悖臣胆，莫食凶人肝。龙蛇见血性忽改，鸠隼化质身无难。寻师度关陕，弃家入嵩山。只今啖松久辟谷，剑埋三井飞精服。能联弥明石鼎句，能和商颜紫芝曲。客来启关不一语，但闻鼻息声满屋。乌台卿史卯金公，群邪胆落称人雄，囊封事毕志即东。谷城丈人有前约，三井洞前寻赤松。
元夕与妇饮
作者：杨维桢
朝代：元
体裁：古风

问夜夜何其，眷兹灯火夕。月出屋东头，照见琴与册。老妇纪节序，清夜罗酒席。右蛮舞袅袅，左琼歌昔昔。妇起劝我酒，寿我岁千百。仰唾天上蜍，誓作酒中魄。劝君饮此酒，呼月为酒客。妇言自可听，为之浮大白。
元夕与妇饮
作者：杨维桢
朝代：元

问夜夜何其？眷兹灯火夕。月出屋东头，照见琴与册。老妇纪节序，清夜罗酒席。右蛮舞袅袅，左琼歌昔昔。妇起劝我酒，寿我岁千百。仰唾天上蜍，誓作酒中魄。劝君饮此酒，呼月为酒客。妇言自可听，为之浮大白。
八月五日喜雨初阳台上作
作者：杨维桢
朝代：元
体裁：七言律诗

敲门空过太史宅，曳杖却上初阳台。雷从葛仙井底起，雨自黄妃塔上来。官军捷报铜驼陌，山人酒泻白螺杯。凭谁得知诗句好，山东李勋今有才。
八月五日喜雨，初阳台上作
作者：杨维桢
朝代：元

敲门空过太史宅，曳杖却上初阳台。雷从葛仙井底起，雨自黄妃塔上来。官军捷报铜铊陌，山人酒泻白螺杯。凭谁得知诗句好，山东李勋今有才。
八月五日，偕钱唐王现、海昌李勋、大梁滑人
作者：杨维桢
朝代：元

十年不踏玛瑙石，今日重登口子峰。外湖水绕玉螮蝀，里湖水浸金芙蓉。崔老题诗欲招鹤，生公说法善降龙。浮云富贵眼前见，从此道人轻万钟。
八月初四日，雪坡太守周门柘入云居山中，复
作者：杨维桢
朝代：元
体裁：七言律诗

文章太守早休牙，五马传呼处士家。好客新分朱露酒，题诗近在白云窝。山中子落千年桂，海上人归八月槎。水月楼头横玉笛，误猜萼绿是韶华。
八月十日偕钱唐王观海昌李勋大梁滑人过湖赴玛瑙山主之招题诗双松亭
作者：杨维桢
朝代：元
体裁：七言律诗

十年不踏玛瑙石，今日重登巾子峰。外湖水绕玉螮蝀，里湖水浸金芙蓉。崔老题诗欲招鹤，生公说法善降龙。浮云富贵眼前见，从此道人轻万钟。
公无渡河
作者：杨维桢
朝代：元
体裁：乐府曲辞

公无渡河，河水深兮不见泥。公身非水犀，乌风黑浪欲何济。公不能济，横帆在河西。青头少妇泣血啼，有年不死将谁齐。公死河灵伯，妾死河灵妻。
公无渡河·公无渡河
作者：杨维桢
朝代：元

公无渡河，河水深兮不见泥。公身非水犀，乌风黑浪欲何济？公不能济，横帆在河西。青头少妇泣血啼，有年不死将谁齐？公死河灵伯，妾死河灵妻。
六客亭分题送赵季文知事湖州
作者：杨维桢
朝代：元
体裁：古风

秋水城下碧，秋山城上青。水晶出宫阙，云气到车軿。风流五马贵，六客联华星。美酒来东林，朱果取洞庭。奇画扫寒荡，妍辞约浮萍。焉知后不继，高堂葺残扃。送子河风道，宾鸿集修翎。官奴重秉烛，此笔怀苏亭。
六客诗
作者：杨维桢
朝代：元

有客有客来洞庭，驾罔象兮骖奔鲸。千家含景双龙精，玲珑七窍罗天星。莫邪出匣铿有声，一鸣一止三千龄。有客有客来西域，龙高昂兮颈雌霓。腹如巴蚺凤非翼，口牙夜光集月魄。奇声劈山椎霹雳，道人因之写胸臆。有客有客来象山，渡青海，飞龙湾。陪道主，登玉坛；吐星宿，呈琅玕。出入爪甲冰雪寒。号鬼母，惊神肝，一声吹裂虎豹关。有客有客来文山，如金如铁坚非顽。文山颓，不可攀，留尔亦足消群奸。静以安，方以直；带苍玉，佩文石，文星灿然守玄默。有客有客来赤城，碧梧风裁光珑玲。音含太古文七星，直如赤丝清如冰。洗秋壑，鸣秋声，金舂玉应和以平。有客有客来滈池，皤然其腹蠢以痴。曾太古，春风知，至今面肉凝如脂。祖龙朽腐不足奇，和风自活千年枝。
六客诗·其一
作者：杨维桢
朝代：元
体裁：古风

有客有客来洞庭，驾罔象兮骖奔鲸。千家含景双龙精，玲珑七窍罗天星。莫邪出匣铿有声，一鸣一止三千龄。
六客诗·其三
作者：杨维桢
朝代：元
体裁：古风

有客有客来象山，渡青海，飞龙湾。陪道主，登玉坛；吐星宿，呈琅玕。出入爪甲冰雪寒。号鬼母，惊神肝，一声吹裂虎豹关。
六客诗·其二
作者：杨维桢
朝代：元
体裁：古风

有客有客来西域，龙高昂兮颈雌霓。腹如巴蚺凤非翼，口牙夜光集月魄。奇声劈山椎霹雳，道人因之写胸臆。
六客诗·其五
作者：杨维桢
朝代：元
体裁：古风

有客有客来赤城，碧梧风裁光珑玲。音含太古文七星，直如赤丝清如冰。洗秋壑，鸣秋声，金舂玉应和以平。
六客诗·其六
作者：杨维桢
朝代：元
体裁：古风

有客有客来滈池，皤然其腹蠢以痴。曾太古，春风知，至今面肉凝如脂。祖龙朽腐不足奇，和风自活千年枝。
六客诗·其四
作者：杨维桢
朝代：元
体裁：古风

有客有客来文山，如金如铁坚非顽。文山颓，不可攀，留尔亦足消群奸。静以安，方以直；带苍玉，佩文石，文星灿然守玄默。
六宫戏婴图
作者：杨维桢
朝代：元

黄云复壁椒涂苏，银床水喷金蟾蜍。宜男草生二月初，燕燕求友乌将雏。芙蓉花冠金结楼，飘飘尽是瑶台侣。宫中个个承主恩，岂复君王梦神女。栴檀小殿吹天香，新兴髻子换宫妆。中有一人类虢国，净洗脂粉青眉长。百子图开翠屏底，戏弄哑哑未生齿。侍奴两两舁锦■，不是唐家绿衣子。兰汤浴罢春昼长，金盘特泻荔枝浆。雕笼翠哥手擎出，为爱解语通心肠。宣州长史耽春思，工画伤春欠春意。吴兴弟子广王风，六宫猫犬无相思。君不见玉钗淫鼋戕汉孤，作歌请献螽斯图。
六宫戏婴图
作者：杨维桢
朝代：元
体裁：古风

黄云复壁椒涂苏，银床水喷金蟾蜍。宜男草生二月初，燕燕求友乌将雏。芙蓉花冠金结缕，飘飘尽是瑶台侣。宫中个个承主恩，岂复君王梦神女。栴檀小殿吹天香，新兴髻子换宫妆。中有一人类虢国，净洗脂粉青眉长。百子图开翠屏底，戏弄孲孲未生齿。侍奴两两舁锦绷，不是唐家绿衣子。兰汤浴罢春昼长，金盘特泻荔枝浆。雕笼翠哥手擎出，为爱解语通心肠。宣州长史耽春思，工画伤春欠春意。吴兴弟子广王风，六宫猫犬无相忌。君不见玉钗淫鼋戕汉孤，作歌请献螽斯图。
关山月
作者：杨维桢
朝代：元
体裁：乐府曲辞

月出关山顶，将军鼓角悲。汉皇今夜宴，影落素娥池。
内人剖瓜词
作者：杨维桢
朝代：元

辘轳索褪垂金井，水殿风来晚花静。美人睡起袒蝉纱，照见臂钗红肉影。荔子浆酸摇左车，阿母新进朱陵瓜。侍奴手浴井花冷，水冰金盘擎掌瓜。鸾刀未破圆玉斗，斗破红冰惊落手。玉郎渴甚故相嘲，可忍食残团月凹？
内人剖瓜词
作者：杨维桢
朝代：元
体裁：乐府曲辞

辘轳索褪垂金井，水殿风来晚花静。美人睡起袒蝉纱，照见臂钗红肉影。荔子浆酸摇左车，阿母新进朱陵瓜。侍奴手浴井花冷，水冰金盘擎掌窊。鸾刀未破圆玉斗，斗破红冰惊落手。玉郎渴甚故相嘲，可忍食残团月凹。
内人吹笛词
作者：杨维桢
朝代：元
体裁：古风

天宝年来教春坊，紫云制曲吹宁王。美人何处窃九漏，耳谱亦解传《伊》、《凉》。鹍弦转断黄金轴，独据胡床弄横玉。冶情忽逐野莺飞，十指红蚕迷起伏。御沟水暖浴鵁鶄，天地久无征战声。芙蓉杨柳自摇落，岂识黄云边塞情。西楼今夜月色午，内人思仙望河鼓。白日萧条凤不来，井梧风动神乌语。
内人吹笛词
作者：杨维桢
朝代：元

天室年来教春坊，紫云制曲吹宁王。美人何处窃九漏，耳谱亦解传伊凉。鹍弦转断黄金轴，独据胡床弄横玉。冶情忽逐野莺飞，十指红蚕迷起伏。御沟水暖浴鵁鶄，天地久无征战声。芙蓉杨柳自摇落，岂识黄云边塞情。西楼今夜月色千，内人思仙望河鼓。白日萧条凤不来，井梧风动神乌语。
内人琴阮图
作者：杨维桢
朝代：元
体裁：乐府曲辞

花点吴盐春欲老，翡翠飞来剪芳草。美人睡起春思深，弹丝拊木写同心。荔枝五弦调急缓，阮家月琴轴初绾。须臾钧天双合乐，南薰殿中风动幕。梨园乐官乐不鸣，宫中之音和且平。
冬青冢篇
作者：杨维桢
朝代：元
体裁：古风

老羝夜射钱塘潮，天山两乳王气消。秃妖尚压龙虎怪，浮图千尺高岧峣。文山老客智且勇，夜舟拔山山不动。江南石马久不嘶，冢上冬青今已拱。百年父老愤填胸，不知巧手夺天工。冬青之木郁葱葱，六槚更树蒲门东。
冬青冢篇
作者：杨维桢
朝代：元

老羝夜射钱塘潮，天山两乳王气消。秃妖尚压龙虎怪，浮图千尺高岧峣。文山老客智且勇，夜舟拔山山不动。江南石马久不嘶，冢上冬青今已拱。百年父老愤填胸，不知巧手夺天工。青之木，郁葱葱，六綍更树蒲门东。
冯处士歌
作者：杨维桢
朝代：元
体裁：乐府曲辞

星台下，桐庐阴，曰有节士冯氏之家林。后三叶，五丈夫，子玉琳森。曰正卿者，长身而美髯。风局孤古，体貌疏且沉。家不失箴，里不失任。贫不屈，富不淫。有馀推与人，矧肯要爵禄，心阙下，足终南。凤皇引高，神龙深深。处士贞逸，退如处女古井心。嗟今之士，科隐丘，事王侯。行无补阙，言无裨谋，惟禄食是媒。诡贞而佞，诡逸而逑，以为吾人忧。放而返也，涧恚岳陇羞。闻处士风，其不泚然在颡，岂吾人俦。
冯家女
作者：杨维桢
朝代：元
体裁：乐府曲辞

冯家女，绿发盘双鸦，乱离弃乡土。聘入将军家，将军爱幸诸妇妒。颜色粹美无疵瑕，掩鼻袭馀术，泪眼啼春华。冯家女，昨日堂上人，今朝厕中鬼。将军不为疑，司隶不为理。道傍古冢生棘榛，千年孤愤何由伸，乌乎千年孤愤何由伸。
冯家女
作者：杨维桢
朝代：元

冯家女，绿发盘双鸦，乱离弃乡土。聘入将军家，将军爱幸诸妇妒。颜色粹美无疵瑕，掩鼻袭馀术，泪眼啼春华。冯家女，昨日堂上人，今朝厕中鬼。将军不为疑，司隶不为理。道旁古冢生棘榛，十年孤愤何由伸？呜呼千年孤愤何由伸！
冰山火突词
作者：杨维桢
朝代：元
体裁：乐府曲辞

冰山不可倚，冰破割尔足。火突不可附，火燎烂尔肉。君不见魏其侯门下客，独厚灌太仆。太仆相引重，势若绳合束。身服期功更与结欢田相国。相国席上缚骑兵，首悬东市及支属。魏其侯，尸渭城，东朝有制不可赎。
冶师行
作者：杨维桢
朝代：元

湖中冶师缑长弓，有如汉代陶安公。七月七日与天通，朱雀飞来化青童。且莫随仙踏飞鸿。道人铁笛已在手，铁冠八柱凌乔嵩。皇帝一统诛群凶，猛士干将无所庸。还徼上青子，天上裨重瞳。江心火电流赤虹，云凝雾结愁蟠龙。
冶师行
作者：杨维桢
朝代：元
体裁：古风

湖中冶师缑长弓，有如汉代陶安公。七月七日与天通，朱雀飞来化青童，且莫随仙踏飞鸿。道人铁笛已在手，铁冠八柱凌乔嵩。皇帝一统诛群凶，猛士干将无所庸。还徼上青子，天上裨重瞳。江心火雹流赤虹，云凝雾结愁蟠龙。
冶春口号·其一
作者：杨维桢
朝代：元
体裁：七言绝句

今年腊底无残雪，却是年前十日春。骑马行春桥上路，密梅花发便撩人。
冶春口号·其七
作者：杨维桢
朝代：元
体裁：七言绝句

西楼美人不受呼，清筝一曲似罗敷。可无东厩五花马，去博西楼一斛珠。
冶春口号·其二
作者：杨维桢
朝代：元
体裁：七言绝句

吴下逢春春思浓，不堪花发馆娃宫。吴山青青吴水白，愁杀江南盛小丛。
冶春口号·其五
作者：杨维桢
朝代：元
体裁：七言绝句

南朝宫体袁才子，更说西昆郭孝廉。自是玉台新句好，风流无复数香奁。
冶春口号·其六
作者：杨维桢
朝代：元
体裁：七言绝句

湖上女儿柳叶眉，春来能唱黄莺儿。不知却是青娘子，飞傍枇杷索荔枝。
冶春口号·其四
作者：杨维桢
朝代：元
体裁：七言绝句

鲛卵兼斤传海上，海人一尺立阶前。娄江马头天下少，春水如天即放船。
冶春口号七首
作者：杨维桢
朝代：元

今年腊底无残雪，却是年前十日春。骑马行春桥上路，密梅花发便撩人。吴下逢春春思浓，不堪花发馆娃宫。吴山青青吴水白，愁杀江南盛小丛。见说昆田生玉子，海西还有小昆仑。明朝去拔珊瑚树，龙气随飞过海门。鲛卵兼斤传海上，海人一尺立阶前。娄江马头天下少，春水如天即放船。南朝宫体袁才子，更说西昆郭孝廉。自是玉台新句好，风流无复数香奁。湖上女儿柳叶眉，春来能唱黄莺儿。不知却是青娘子，飞傍枇杷索荔枝。西楼美人不受呼，清筝一曲似罗敷。可无东厩五花马，去博西楼一斛珠。
冶春口号（七首。寄昆山袁、吕、郭三才子）
作者：杨维桢
朝代：元
体裁：七言绝句

见说昆田生玉子，海西还有小昆仑。明朝去拔珊瑚树，龙气随飞过海门。
凝香阁诗
作者：杨维桢
朝代：元
体裁：古风

有兵不若森于庭，发天下若庄于棚。汗马不若系于营，休兵要待民力生。平章政事光禄卿，阁下万卷清香凝。书生香，德生馨，况复爇鼎相熏蒸。绿烟一缕风度棂，光禄燕寝寝不惊。蝴蝶飞来窥枕屏，周公入梦话东征。山甫依稀亦言并，天既反风禾稼登。告以补衮垂鸿名，杨子进规为座铭。有客如此真贤卿，有客如此真贤卿。廪人饱粟，庖人馈鲭，燕昭台上千金轻。钱唐博士起相庆，有如十八学士登蓬瀛。
凝香阁诗
作者：杨维桢
朝代：元

有兵不若森于庭，发天下若庄于棚。汗马不若繫于营，休兵要待民力生。平章政事光禄卿，阁下万卷清香凝。书生香，德生馨，况复爇鼎相熏蒸。绿烟一缕风度棂，光禄燕寝寝不惊。蝴蝶飞来窥枕屏，周公入梦话东征。山甫依稀亦言并，天既反风禾稼登。告以补衮垂鸿名，杨子进规为座铭。有客如此真贤卿，有客如此真贤卿。廪人饱粟，庖人馈鲭，燕昭台上千金轻。钱唐博士起相庆，有如十八学士登蓬瀛。
凤皇曲
作者：杨维桢
朝代：元
体裁：乐府曲辞

凤殊栖，皇悲啼，比翼不如凫与鸡。皇悲啼，凤殊栖，造端不能合，隙终不能暌。卷衣香未歇，荐琴弦未绝。昔日连环心，今朝两分别。乃知茂陵女未求，沟水已作东西流。
凤皇石
作者：杨维桢
朝代：元
体裁：古风

大瀛浴火乌，灭没失倒景。玉龙挟之飞，脱落叠浪顶。根从太始并，势与华嵩并。琅实既充脰，玉距犹在矿。马争滟滪堆，龟让天梯饼。神人不敢鞭，怒啄欲成瘿。迁轻岐阳鼓，扛重乌获鼎。坐寒彭蠡矶，沈怯景阳井。裘突月支头，剑磨严颜颈。秦女宁受跨，晋士岂容醒。灰历五千劫，金锁八千顷。未知金带恩，远却白羽影。会当鸣朝阳，即都有奇警。巨手一拍飞，钦师许谁请？
凤锵锵
作者：杨维桢
朝代：元
体裁：乐府曲辞

凤锵锵，求其凰。凰既得，不复念母将。不如城头乌，日日夜夜哺母与母翔。
出猎图
作者：杨维桢
朝代：元
体裁：七言绝句

燕支花开春日晖，从官游骑去如飞。分明一段龙沙景，白雁黄羊好打围。
击球使
作者：杨维桢
朝代：元
体裁：古风

击球场，开选秋，临轩天子为状头。许州敬瑄在榜眼，授官西川第一筹。考官惜无石老忧，下第愁杀杨罗牛。
凿冈龙骨
作者：杨维桢
朝代：元
体裁：七言绝句

黄冈之土凿层层，枯骨专车几劫崩。坐断海尘朝暮事，劫灰何必问胡僧。
刘节妇
作者：杨维桢
朝代：元

大江东流接混茫，金山焦山郁相望。
铁瓮长城北枕江，中有三槐节妇堂，壁立万仞之高冈。
自别母氏归刘郎，中朝琼树摧秋霜。
玉琴不奏双鸳鸯，玉笙不吹双凤凰。
络纬夜啼月上房，烛光照泪垂汪汪。
纺绩给朝莫，群雏忽成行。
生处同室居，死期同其藏。
新阡种松三尺强，黛色已见参天长。
流脂入地成琥珀，终夜吐焰如丹光。
扬雄与冯道，不异燕赵倡，食君之禄而弗与国同存亡。
呜呼，节妇之德不可量。
节妇之发白于雪，节妇之心化为铁。
我歌为继柏舟诗，门户他年耀旌节。
刘节妇
作者：杨维桢
朝代：元
体裁：乐府曲辞

大江东流接混茫，金山焦山郁相望。铁瓮长城北枕江，中有三槐节妇堂，壁立万仞之高冈。自别母氏归刘郎，中朝琼树摧秋霜。玉琴不奏双鸳鸯，玉笙不吹双凤皇。络纬夜啼月上房，烛光照泪垂汪汪。纺绩给朝莫，群雏忽成行。生处同室居，死期同穴藏。新阡种松三尺强，黛色已见参天长。流脂入地成琥珀，终夜吐燄如丹光。扬雄与冯道，不异燕赵倡，食君之禄而弗与国同存亡。呜呼节妇之德不可量。节妇之发白于雪，节妇之心化为铁。我歌为继柏舟诗，门户他年耀旌节。
别鹄操
作者：杨维桢
朝代：元
体裁：琴操

雄鹄于于，雌鹄舒舒。两鹄比翼，其巢同株。五见树叶荣而枯，嗟尔比翼而不生雏。比翼将乖，雌雄羁孤。中夜雌啸，雄将曷如。宁为不雏，死作两孤，不愿八九子为秦乌。
前旌操
作者：杨维桢
朝代：元
体裁：琴操

乘舟兮河水浊且深。我同舟兮誓与尔同沈。母有命兮谏不我听。示旌以盗兮我先以旌。卫有国兮国在兄。杀兄及我兮我不如无生。
剑客篇
作者：杨维桢
朝代：元
体裁：乐府曲辞

昨夜征西去，西兵尽倒戈。丈夫学剑术，何用效荆轲。
劝粜词
作者：杨维桢
朝代：元
体裁：乐府曲辞

水旱阻尧汤，生民无罪岁。后代仓廪虚，时和亦为沴。孰云富而哿，甚矣贫不继。借富以贷贫，穷哉已非计。况乃指廪间，夏楚劫以势。
劭农篇
作者：杨维桢
朝代：元
体裁：乐府曲辞

今日当假我，县守初出郭。出郭到谁家，田父有新约。桑阴抽扊扅，石畸渡略彴。田父喜我来，酾酒出杯杓。招来道上氓，卖刀买黄犊。水南架鱼梁，水北筑稻屋。十分麦上场，两番蚕上箔。永愿吏不妖，重愿岁不恶。呼妇杀黄鸡，重话田间乐。
劭农篇
作者：杨维桢
朝代：元

今日当假我，县守初出郭。出郭到谁家？田父有新约。桑阴抽扊扅，石旑度略彴。田父喜我来，酾酒出杯杓。招徕道上氓，卖刀买黄犊。水南架鱼梁，水北筑稻屋。十分麦上场，两番蚕上箔。永愿吏不妖，重愿岁不恶。呼妇杀黄鸡，重话田间乐。
匠人篇
作者：杨维桢
朝代：元
体裁：乐府曲辞

匠人久失职，秦人已开阡。谁望云阳气，木土凿由拳。后来兴利者，开渠引淮船。吴牛拖辇石，喘月不能前。老翁乏丁壮，捕女在河边。投水作河妇，天子罢庸田。
匠人篇
作者：杨维桢
朝代：元

匠人久失职，秦人已开阡。谁望云阳气，木土凿由拳。后来兴利者，开渠引淮船。吴牛拖辇石，喘月不能前。老翁乏丁壮，捕汝在河边。投水作河妇，天子罢庸田。
匹鸟曲
作者：杨维桢
朝代：元
体裁：古风

建章宫中匹瓦飞，太液浮起双红衣。文塘小径迎春归，春红莲叶春猗猗。金丸娇郎故惊起，白头双飞誓双死。上林雁妇忍流离，九疑伥伥天万里。长干沙头人望夫，愿托锦翎西江书。结生不作白头伴，结死须作青陵乌。
匹鸟曲
作者：杨维桢
朝代：元

建章宫中匹瓦飞，太液浮起双红衣。文塘小径迎春归，春红莲叶春猗猗。金丸娇郎故惊起，白头双飞誓双死。上林雁归忍流离？九疑伥伥天万里。长干沙头人望夫，愿托锦鳞西江书。结生不作白头伴，结死须作青陵乌。
医师行赠袁鍊师
作者：杨维桢
朝代：元
体裁：乐府曲辞

大茅先生上天司死生，每岁考挍月之二日为嘉平。至今华阳有仙会，会则鬼兽叫啸丹光明。上帝又闵其人之枉死，必生仙医有如贞白者，代居山中救愚氓。自从贞白上仙去，杏林剪伐橘井夷沟坑。越七百岁乃有袖云氏，弱冠学道朝天京。天子问道赐爵秩，师拂衣去还山自吹鸾鶮笙。不烧丹，不辟谷，不餐日月精，不役罡诀甲与丁。人有奇疾弗能名，郁如病草无勾萌。师一视，挛者伸，瞽者觌，跛者行。问之无㕮咀之剂、针石之兵，惟有日两炊饭折足铛。乃云太上亲传一管笔、三轴经，无忧祖师传至我，我奉行之无足惊。吾闻上古俞跗善疗疾，不施汤液，尚须皮毛解剥净洗五藏腥，如何三经一笔乃尔灵。人报以金掷之如瓦砾，以廉售欲岂比长安清。亦何必隐居辛苦注草经，呜呼人生喜怒悲乐病易成，须发日槁为星星。便从鍊师乞浆啖火枣，青华定录共共见茅君盈。
医师行，赠袁炼师
作者：杨维桢
朝代：元

大茅先生上天司死生，每岁考校月之二日为嘉平。至今华阳有仙会，会则鬼兽叫啸丹光明。上帝又闵其人之枉死，必生仙医有如贞白者，代居山中救愚氓。自从贞白上仙去，杏林剪伐橘井夷沟坑。越七百岁乃有袖云氏，弱冠学道朝天京。天子问道赐爵秩，师拂衣去还山自吹鸾凤笙。不烧竹，不辟谷，不餐日月精，不役罡诀甲与丁。人有奇疾弗能名，郁如病草无勾萌。师一视，挛者伸，瞽者觌，跛者行。门之无父咀之剂、针石之兵，惟有日两炊饭折足铛。乃云太上亲传一管笔、三轴经，无忧祖师传至我，我奉行之无足惊！吾闻上古俞跗善疗疾，不施汤液、尚须皮毛解剥净洗五藏腥，如何三经一笔乃尔灵！人报以金掷之如瓦砾，以廉售欲岂比长安清，亦何必隐居辛苦注草经。呜呼，人生喜怒悲乐病易成，须发日槁为星星。便从炼炼师乞浆啖火枣，青华定录共见茅君盈。
十七日过无住庵因留题鉴上人半云轩
作者：杨维桢
朝代：元
体裁：七言律诗

我访东山丞相谱，因过南墅半云寮。雉栖薜荔都苍墓，鳌补夫容大士桥。万岁藤枝神蜕杖，三花树子瘿为瓢。老僧好事兼好客，时作远公莲社招。
十七日过无住庵，因留题签上人半云轩
作者：杨维桢
朝代：元

我访东山丞相谱，因过南墅半云竂。
雉栖薜荔都苍墓，鳌补天容大士桥。
万岁藤枝神蜕杖，三花树子瘿为瓢。
老僧好事兼好客，时作远公莲社招。
十月六日席上与同座客陆宅之夏士文及主人吕希尚希远联句
作者：杨维桢
朝代：元
体裁：七言律诗

新泼葡萄琥珀浓，酒逢知己量千钟。犀柈箸落眠金鹿，雁柱弦鸣应玉龙。紫蟹研膏红似橘，青虾剥尾绿如葱。彩云吹散阳台雨，知在巫山第几重。
十月六日，席上与同座客陆宅之、夏士文及主
作者：杨维桢
朝代：元

新泼葡萄琥珀浓，酒逢知己量千钟。
犀盘箸落眠金鹿，雁柱弦鸣应玉龙。
紫蟹研膏红似橘，青虾剥尾绿如葱。
彩云吹散阳台雨，知有巫山第几重？
半云轩诗
作者：杨维桢
朝代：元
体裁：古风

我有山中屋，与云相伴之。云去何所去，云归何所归？云静我心住，云动我意飞。一动与一静，阴阳互根依。是为古心法，我儒不能非。
半云轩诗
作者：杨维桢
朝代：元

我有山中屋，与云相伴之。云去何所去？云归何所归？云静我心住，云动我意飞。一动与一静，阴阳互根依。是为古心法，我儒不能非。
半云轩诗
作者：杨维桢
朝代：元

我有山中屋，与云相伴之。
云去何所去？云归何所归？云静我心住，云动我意飞，一动与一静，阴阳互根依。
是为古心法，我儒不能非。
华亭主簿张侯明善
作者：杨维桢
朝代：元

淞租一百五十万，比似他邦十倍过。不是乘除嬴缩妙，催科下下阱人多。白■红鲜百万艘，张侯三法独称优。黄堂赏罚明惩劝，彩帐旌功第一寿。道不拾遗户不关，田莱尽辟驿桥完。金陵天使如相问，此是薄乡好宰官。风云有路开骐骥，枳棘无巢宿凤凰。东阁相君为座主，便从玉笋立朝班。
华亭主簿张侯明善
作者：杨维桢
朝代：元
体裁：古风

淞租一百五十万，比似他邦十倍过。不是乘除嬴缩妙，催科下下阱人多。白□红鲜百万艘，张侯三法独称优。黄堂赏罚明惩劝，彩帐旌功第一寿。道不拾遗户不关，田莱尽辟驿桥完。金陵天使如相问，此是薄乡好宰官。风云有路开骐骥，枳棘无巢宿凤凰。东阁相君为座主，便从玉笋立朝班。
华山高
作者：杨维桢
朝代：元

思美人兮西华山，我欲往兮如天难。上通帝座二气之呼吸，下冲龙门百折之昆仑源。秦关桃林之寒贔屭于其左兮，右抱万顷白玉所产之蓝田。金天太白实主宰，井鬼上应精灵躔。巨灵一擘万古不可合，首阳下有根株连。云台仙掌现真迹，朱衣赤须垂橐晞。明星玉女不许以玉眼见兮，玉盆绿水洒不竭，一匹石马谁来牵？嗟尔华山人，不归来兮徒留连。人间尘土那可以久住？白云蹋尔夷眠。天池注脑晞绿发，玉浆渴饥飡莲。伐毛洗髓不足较，白日一嗔三千年。觉来招酒姆，骑茅龙，访子先。更呼山东李谪仙，搔首问青天。巨灵接见娲皇前，惊呼一笑轩辕之子弥明癫。
华山高
作者：杨维桢
朝代：元
体裁：乐府曲辞

思美人兮西华山，我欲往兮如天难。上通帝座二气之呼吸，下冲龙门百折之昆仑源。秦关桃林之寒赑屃于其左兮，右抱万顷白玉所产之蓝田。金天太白实主宰，井鬼上应精灵躔。巨灵一擘万古不可合，首阳下有根株连。云台仙掌现真迹，朱衣赤须垂櫜鞬。明星玉女不许以肉眼见兮，玉盆绿水洒不竭，一匹石马谁来牵。嗟你华山人不归来兮徒留连，人间尘士那可以久住，白云蹋尔希夷眠。天池注脑晞绿发，玉浆渴饮饥餐莲。伐毛洗髓不足较，白日一瞑三千年。觉来招酒姆，骑茅龙，访子先。更呼山东李谪仙，搔首问青天。巨灵接见娲皇前，惊呼一笑轩辕之子弥明癫。
卖盐妇
作者：杨维桢
朝代：元

卖盐妇，百结青裙走风雨。雨花洒盐盐作卤，背负空筐泪如缕。三日破铛无粟煮，老姑饥寒更愁苦。道旁行人因问之，试泪吞声为君语：妾身家本住山东，夫家名在兵籍中。荷戈崎岖戍闽越，妾亦更里来相从。年来海上风尘起，楼船百战秋涛里。良人贾勇身先死，白骨谁知填海水。前年大儿征饶州，饶州未复军尚留。去年小儿攻高邮，可怜血作淮河流。中原音讯绝，官仓不开口。粮缺空营木落烟火稀，夜雨残灯泣呜咽。东邻西舍夫不归，今年嫁作商人妻。绣罗裁衣春日低，落花飞絮愁深闺。妾心如水甘贫贱，辛苦卖盐终不怨。得钱籴米供老姑，泉下无惭见夫面。君不见绣衣使者浙河东，采诗正欲观民风。莫弃吾依卖盐妇，归朝先奏明光宫。
南妇还
作者：杨维桢
朝代：元

今日是何日，恸返南州岐。汩汩东逝水，一日有西归。长别二十年，休戚不相知。去时虿发王，归来面眉黧。昔人今则是，故家今则非。脱胎有父母，结发有夫妻。惊呼问邻里，共指冢累累。访死欲穿隧，泣血还复疑。白骨满丘山，我逝其从谁！
南妇还
作者：杨维桢
朝代：元
体裁：古风

今日是何日，恸返南州岐。汩汩东逝水，一日有西归。长别二十年，休戚不相知。去时虿发青，归来面眉黧。昔人今则是，故家今则非。脱胎有父母，结发有夫妻。惊呼问邻里，共指冢累累。访死欲穿隧，泣血还复疑。白骨满丘山，我逝其从谁？
卢孤女
作者：杨维桢
朝代：元

卢孤女，年十五，官家新条括童女，东家媒娘传巧语。卢家郎，选东床，奈郎自有妇，妾使余不当。早知急婚事如此，悔不官家作驱使。上堂拜姑身未知，下堂失身唯有死。归来抱琴弹高楼，苦调不作离鸾愁。东家聘，西家求，明珠火贝争委投。河可干，石可泐，卢家女节不可勒。生作只影娥，死作独根柏。呜呼丈夫腐节随草莽，阿耳之风齐砥柱。若道钱唐女淫苦，安得有此卢家女！
卢孤女
作者：杨维桢
朝代：元
体裁：乐府曲辞

卢孤女，年十五，官家新条括童女，东家媒娘传巧语。卢家郎，选东床，奈郎自有妇，妾使余不当。蚤知急婚事如此，悔不官家作驱使。上堂拜姑身未知，下堂失身惟有死。归来抱琴弹高楼，苦调不作离鸾愁。东家聘，西家求，明珠火贝争委投。河可乾，石可泐，卢家女节不可勒。生作只影蛾，死作独根柏。乌乎丈夫腐节随草莽，阿卢之风齐砥柱。若道钱唐女淫苦，安得有此卢家女。
即墨女
作者：杨维桢
朝代：元
体裁：乐府曲辞

三逐乡，五逐里，即墨女儿乏容止。齐相取之齐国治，丈夫相国奚异此，丈夫相国奚异此。
即墨女
作者：杨维桢
朝代：元

三逐乡，五逐里，即墨女儿乏容止。齐相取之齐国治，丈夫相国奚异此，丈夫相国奚异此！
去妾辞
作者：杨维桢
朝代：元
体裁：古风

万里戎装去，琵琶上锦鞯。传来马上曲，犹唱《想夫怜》。
又湖州作四首
作者：杨维桢
朝代：元

三月三日雨新晴，相邀春伴冶西城。即倩山妻纱帽办，更烦小将犊车轻。好语啼春秦吉了，仙姿当酒董双成。凭君多唱嬉春曲，老子江南最有情。五十狂夫心尚孩，不容俗物相填？。兴来自控玉蹄马，醉后不辞金当杯。海燕来时芹叶小，野莺啼处菜花开。春衫已备红油盖，不怕城南小雨催。长城小姬如小怜，红丝新上琵琶弦。可人座上三株树，美酒沙头双玉船。小洞桃花落香屑，大堤杨柳扫晴烟。明朝纱帽青藜杖，更访东林十八仙。湖州野客似玄真，水晶宫中乌角巾。得句时过张外史，学书不让管夫人。棋寻东老林中橘，饭煮西施庙下莼。无雨无风二三月，道人将客正嬉春。
又湖州作四首·其一
作者：杨维桢
朝代：元
体裁：七言律诗

三月三日雨新晴，相邀春伴冶西城。即倩山妻纱帽办，更烦小将犊车轻。好语啼春秦吉了，仙姿当酒董双成。凭君多唱嬉春曲，老子江南最有情。
又湖州作四首·其三
作者：杨维桢
朝代：元
体裁：七言律诗

长城小姬如小怜，红丝新上琵琶弦。可人座上三株树，美酒沙头双玉船。小洞桃花落香屑，大堤杨柳扫晴烟。明朝纱帽青藜杖，更访东林十八仙。
又湖州作四首·其二
作者：杨维桢
朝代：元

五十狂夫心尚孩，不容俗物相填？。兴来自控玉蹄马，醉后不辞金当杯。海燕来时芹叶小，野莺啼处菜花开。春衫已备红油盖，不怕城南小雨催。
又湖州作四首·其二
作者：杨维桢
朝代：元
体裁：七言律诗

五十狂夫心尚孩，不容俗物相填�。兴来自控玉蹄马，醉后不辞金当杯。海燕来时芹叶小，野莺啼处菜花开。春衫已备红油盖，不怕城南小雨催。
又湖州作（四首。书寄班恕齐。试温生笔，写
作者：杨维桢
朝代：元

五十狂夫心尚孩，不受俗物相填豗。兴来自控玉蹄马，醉后不辞金当杯。海燕来时芹叶小，野莺啼处菜花开。春衫已备红油盖，不怕城南小雨催。¤
又湖州作（四首。书寄班恕齐。试温生笔，写
作者：杨维桢
朝代：元
体裁：七言律诗

湖州野客似玄真，水晶宫中乌角巾。得句时过张外史，学书不让管夫人。棋寻东老林中橘，饭煮西施庙下莼。无雨无风二三月，道人将客正嬉春。
双雉操
作者：杨维桢
朝代：元

双雌雉，锦绣裆。朝呼凤皇侣，暮宿鸱枭房。三雏角角声相将，晋阳罗网艾如张。艾张不可脱，小喜鹊子空先仿。一雄欲苟存，两雌誓溘亡。於乎，宁为两烈脱燕王，不活不笼异姓王。
双雉操
作者：杨维桢
朝代：元
体裁：琴操

双雌雉，锦绣裆，朝呼凤皇侣，莫宿鸱鹗房。两雌角角声稠将，晋阳罗网艾如张。艾张不可脱，小喜鹊子先飞扬。一雄欲苟活，两雌誓溘亡。于乎宁为两烈死白刃，不活金笼异姓王。
双飞燕调
作者：杨维桢
朝代：元
体裁：曲

玉无瑕，春无价。清歌一曲，俐齿伶牙。斜簪剃髻花，紧嵌凌波袜，玉手琵琶弹初罢。怎教他，流落天涯，抱来帐下。梨园弟子，学士人家。
双飞燕调
作者：杨维桢
朝代：元

玉无瑕，春无价。清歌一曲，俐齿伶牙。斜簪鬀髻花，紧嵌凌波袜，玉手琵琶弹初罢。怎教他，流落天涯，抱来帐下；梨园弟子，学士人家。
古井怨
作者：杨维桢
朝代：元

井无水，荒龙死，水底喽喽话红鬼。仰天夜见黄姑星，长绳卷起天河水。
古愤
作者：杨维桢
朝代：元

阴阴璞玉抱，幽幽雌剑鸣。玉屈有时白，剑孤有时并。如何妾玉身，长抱昏石名？如何妾剑身，指为妖铁精？天乎如有情，蚀月为妾明！地乎如有情，河水为妾清！
古愤
作者：杨维桢
朝代：元
体裁：古风

阴阴璞玉抱，幽幽雌剑鸣。玉屈有时白，剑孤有时并。如何妾玉身，长抱珉石名。如何妾剑身，指为妖铁精。天乎如有情，蚀月为妾明。地乎如有情，河水为妾清。
古观潮图
作者：杨维桢
朝代：元
体裁：古风

八月十八睡龙死，海龟夜食罗刹水。须臾海壁龛赭门，地卷银龙薄于纸。艮山移来天子宫，宫前一箭随西风。劫灰欲死蛇鬼穴，婆留朽铁犹争雄。望海楼头誇景好，断鳌已走金银岛。天吴一夜海水移，马蹀沙田食沙草。崖山楼船归不归，七岁呱呱啼轵道。
句
作者：杨维桢
朝代：元
体裁：句

安危岂料关天步，生死犹能系俗情。
句
作者：杨维桢
朝代：元
体裁：句

小洞桃花落香雪，大堤杨柳舞晴烟。
同宫子
作者：杨维桢
朝代：元
体裁：乐府曲辞

同宫一相见，不用画蛾眉。井上芙蓉怨，江莲共一时。
同郯九成过玉山舟中联句
作者：杨维桢
朝代：元
体裁：七言排律

城角初升旭日暹，舵楼东向起遐瞻。鳌头直下痴云暗，鹢尾徐开破浪恬。野色微明金水曲，清江隐见玉山尖。雨收幕燕檐牙起，风飐樯乌帆腹添。波影白翻鸥个个，烧痕青出麦纤纤。弋来野鹜毛全蜕，笱得冰鱼口尚噞。解箨上萌莲菂苦，泼醅新盎蜜脾甜。避船好鸟机先识，入座江花手自拈。未必江山惟客有，也知吏隐许吾兼。桃花不隔仙源路，诗就宁辞晷刻淹。
君家曲
作者：杨维桢
朝代：元
体裁：乐府曲辞

生爱君家锦树坊，君家易别苦难忘。綵绳举柳高出屋，金弹流莺飞过墙。旧时春光燕来后，旧时主人十无九。贾家贵婿多春情，共醉君家画雀屏。黄金只买五斗黛，为君添抹蛾眉青。君不见张娘秋面不食粉，八字青蛾莫娇损。
君家曲
作者：杨维桢
朝代：元

生爱君家锦树芳，君家易别苦难忘。彩绳举柳高出屋，金弹流莺飞过海。旧时春光燕来后，旧时主人十无九。贾家贵婿多春情，共醉君家画雀屏。黄金只买五斗黛，为君添抹蛾眉青。君不见张娘秋面不食粉，八字青蛾莫娇损。
君马黄
作者：杨维桢
朝代：元
体裁：乐府曲辞

君马黄，当风嘶路旁。关山不惮远，君命重有将。大剑带陆离，千里歌载驰。路幽川谷狭，日宴行者饥。下马知马劳，上马忧马迟。马迟竟何罪，君命不可违。
君马黄
作者：杨维桢
朝代：元

君马黄，当风嘶路旁。关山不惮远，君命重有将。大剑带陆离，千里歌载驰。路幽川谷陕，日宴行者饥。下马知马劳，上马忧马迟。马迟竟何罪，君命不可违。
听莺曲
作者：杨维桢
朝代：元
体裁：古风

紫骝踏花云满足，南陌东阡日驰逐。不如幽谷黄衣郎，好音绵蛮出深木。邻家女儿愁别离，杨花却傍珠帘飞。楼前关山人未归，奈何奈何啼黄鹂。
吴下竹枝歌
作者：杨维桢
朝代：元

三箬春深草色齐，花间荡漾胜耶溪。采菱三五唱歌去，五马行春驻大堤。家住越来溪上头，胭脂塘里木兰舟。木兰风起飞花急，只逐越来溪上流。宝带桥西江水重，寄郎书去未回侬。莫令错送回文锦，不答鸳鸯字半封。马上郎君双结椎，百花洲下买花枝。罟罛冠子高一尺，能唱黄莺舞雁儿。《白翎鹊操》手双弹，舞罢胡笳十八般。银马杓中劝郎酒，看郎色似赤瑛盘。骑马当轩鹄觜靴，西风马上鼓琵琶。内家队里新通籍，不是南州百姓家。小娃十岁唱桑中，尽道吴风似郑风。不信柳娘身不嫁，真珠长络守宫红。
吴下竹枝歌·其一
作者：杨维桢
朝代：元
体裁：词

三箬春深草色齐，花间荡漾胜耶溪。采菱三五唱歌去，五马行春驻大堤。
吴下竹枝歌·其七
作者：杨维桢
朝代：元
体裁：词

小娃十岁唱桑中，尽道吴风似郑风。不信柳娘身不嫁，真珠长络守宫红。
吴下竹枝歌·其二
作者：杨维桢
朝代：元
体裁：词

家住越来溪上头，胭脂塘里木兰舟。木兰风起飞花急，只逐越来溪上流。
吴下竹枝歌·其五
作者：杨维桢
朝代：元
体裁：词

《白翎鹊操》手双弹，舞罢胡笳十八般。银马杓中劝郎酒，看郎色似赤瑛盘。
吴下竹枝歌·其六
作者：杨维桢
朝代：元
体裁：词

骑马当轩鹄觜靴，西风马上鼓琵琶。内家队里新通籍，不是南州百姓家。
吴下竹枝歌·其四
作者：杨维桢
朝代：元
体裁：词

马上郎君双结椎，百花洲下买花枝。罟罛冠子高一尺，能唱黄莺舞雁儿。
吴下竹枝歌七首
作者：杨维桢
朝代：元

三箬春深草色齐，花间荡漾胜耶溪。采菱三五唱歌去，五马行春驻大堤。家住越来溪上头，胭脂塘里木兰舟。木兰风起飞花急，只逐越来溪上流。宝带桥西江水重，寄郎书去未回侬。莫令错送回文锦，不答鸳鸯字半封。马上郎君双结椎，百花洲下买花枝。罟罛冠子高一尺，能唱黄莺舞雁儿。白翎鹊操手双弹，舞罢胡笳十八般。银马杓中劝郎酒，看郎色似赤瑛盘。骑马当轩鹄觜靴，西风马上鼓琵琶。内家队里新通籍，不是南州百姓家。小娃十岁唱桑中，尽道吴风似郑风。不信柳娘身不嫁，真珠长络守宫红。
吴下竹枝歌（七首。率郭羲仲同赋）
作者：杨维桢
朝代：元
体裁：词

宝带桥西江水重，寄郎书去未回侬。莫令错送回文锦，不答鸳鸯字半封。
吴农谣
作者：杨维桢
朝代：元
体裁：乐府曲辞

吴农竭力耕王田，王赋已供常饿眠。邓通董贤何为者，一生长用水衡钱。
吴咏十章用韵复正宗架阁
作者：杨维桢
朝代：元

地行仙子杨权家，曾降山中萼绿华。
三十六桥明月夜，苏州城里有璚花。
吴咏十章用韵复正宗架阁
作者：杨维桢
朝代：元

馆娃宫里落花多，春色撩人可奈何。南省风流又架阁，宫才解赋馆娃歌。曾侍虚皇第二筵，铁仙轻脱故依然。江州坐上初相见，还识人中孟万年。杜牧寻春苦未迟，水晶宫里旧题诗。小鬟莫讶腰如束，善唱白家《杨柳枝》。马上郎君出帝城，璚林宴里记相迎。吴山吴水新迎送，学唱《阳关》第四声。淮南八月雁初过，奉使槎回乌鹊河。十里扬州花底散，五陵年少已无多。夏驾湖头朱雀舟，湖光山色不胜秋。丘中不见金银气，台上閒看麋鹿游。江上梅花铁石心，江南肠断越人吟。南垣阁老多情甚，才见梅花便抱琴。鸱夷仙去五湖船，故国何人忆计然。昨夜洞庭秋水长，梦闻广乐下钧天。地行仙子羊权家，曾降山中萼绿华。三十六桥明月夜，姑苏城内有琼花。
吴咏十章用韵复正宗架阁
作者：杨维桢
朝代：元

马上郎君出帝城，琼林宴里记相迎。吴山吴水新迎送，学唱《阳关》第四
吴咏十章用韵复正宗架阁·其一
作者：杨维桢
朝代：元
体裁：七言绝句

馆娃宫里落花多，春色撩人可奈何。南省风流又架阁，宫才解赋馆娃歌。
吴咏十章用韵复正宗架阁·其七
作者：杨维桢
朝代：元
体裁：七言绝句

江上梅花铁石心，江南肠断越人吟。南垣阁老多情甚，才见梅花便抱琴。
吴咏十章用韵复正宗架阁·其三
作者：杨维桢
朝代：元
体裁：七言绝句

杜牧寻春苦未迟，水晶宫里旧题诗。小鬟莫讶腰如束，善唱白家《杨柳枝》。
吴咏十章用韵复正宗架阁·其九
作者：杨维桢
朝代：元
体裁：七言绝句

黄菊初华客未归，登高自试苎罗衣。真娘墓下好红叶，伍相祠前多翠微。
吴咏十章用韵复正宗架阁·其九
作者：杨维桢
朝代：元
体裁：七言绝句

黄菊初花客未归，登高自试苧罗衣。真娘墓上好红叶，伍相祠前多翠微。
吴咏十章用韵复正宗架阁·其二
作者：杨维桢
朝代：元
体裁：七言绝句

曾侍虚皇第二筵，铁仙轻脱故依然。江州坐上初相见，还识人中孟万年。
吴咏十章用韵复正宗架阁·其五
作者：杨维桢
朝代：元
体裁：七言绝句

淮南八月雁初过，奉使槎回乌鹊河。十里扬州花底散，五陵年少已无多。
吴咏十章用韵复正宗架阁·其八
作者：杨维桢
朝代：元
体裁：七言绝句

鸱夷仙去五湖船，故国何人忆计然。昨夜洞庭秋水长，梦闻广乐下钧天。
吴咏十章用韵复正宗架阁·其六
作者：杨维桢
朝代：元
体裁：七言绝句

夏驾湖头朱雀舟，湖光山色不胜秋。丘中不见金银气，台上閒看麋鹿游。
吴咏十章用韵复正宗架阁·其十
作者：杨维桢
朝代：元
体裁：七言绝句

地行仙子羊权家，曾降山中萼绿华。三十六桥明月夜，姑苏城内有琼花。
吴咏十章用韵复正宗架阁·其四
作者：杨维桢
朝代：元
体裁：七言绝句

马上郎君出帝城，璚林宴里记相迎。吴山吴水新迎送，学唱《阳关》第四声。
吴城曲
作者：杨维桢
朝代：元
体裁：乐府曲辞

吴兵夜入郢，小弟骄父兄。弯弓射天日，辇土筑长城。长城筑未竟，客主老蛮荆。
吴子夜四时歌
作者：杨维桢
朝代：元

曲尘波欲动，红心草已生。朝来夹城道，流车如水行。睡起珊瑚枕，微风度屧廊。芙蓉最高叶，翻水洗鸳鸯。秋风吹罗帷，玉郎思寄衣。多情双络纬，啼近妾寒机。桦烟嘘席暖，不知寒漏长。朝来玉壶冰，为君添衣裳。
吴子夜四时歌·其一
作者：杨维桢
朝代：元
体裁：五言绝句

曲尘波欲动，红心草已生。朝来夹城道，流车如水行。
吴子夜四时歌·其三
作者：杨维桢
朝代：元
体裁：五言绝句

秋风吹罗帷，玉郎思寄衣。多情双络纬，啼近妾寒机。
吴子夜四时歌·其二
作者：杨维桢
朝代：元
体裁：五言绝句

睡起珊瑚枕，微风度屧廊。芙蓉最高叶，翻水洗鸳鸯。
吴子夜四时歌·其四
作者：杨维桢
朝代：元
体裁：五言绝句

桦烟嘘席暖，不知寒漏长。朝来玉壶冰，为君添衣裳。
吴子夜四时歌（录一首）
作者：杨维桢
朝代：元

睡起珊瑚枕，微风度屟廊。芙蓉□最叶，翻水洗鸳鸯。
吴宫燕
作者：杨维桢
朝代：元
体裁：乐府曲辞

吴宫燕，秋复春。饥食玉山粒，渴饮玉池津。木魅吹火，火及尔巢焚尔身。不知青雀子，飞去衔红巾。
吴钩行
作者：杨维桢
朝代：元

吴人杀二子，畔成双吴钩。吴王食赏令，不识钩中愁。临钩呼二子，飞来父心头。百金何足报，万户当封侯。佩双钩，比明月，为君嬖者斩、谗者刖。制诸侯，开伯烈，千秋万岁光不灭。
吴钩行
作者：杨维桢
朝代：元
体裁：乐府曲辞

吴人杀二子，衅成双吴钩。吴王食赏令，不识钩中愁。临钩呼二子，飞来父心头。百金何足报，万户当封侯。佩双钩，比明月，为君嬖者斩、谗者刖。制诸侯，开伯烈，千秋万岁光不灭。
吴龙门山释良琦元璞
作者：杨维桢
朝代：元

玉山窈窕集琼筵，手拨鹍鸡十二弦。巢树老僧狂破戒，散华天女醉谈禅。鹅儿色重酴醾酒，桂叶香深翡翠烟。最爱碧桃歌扇静，长瓶自煮白云泉。
周急谣
作者：杨维桢
朝代：元
体裁：乐府曲辞

江南凶，周最急。汉家使者识经权，矫制开仓输玉粒。君不见曩岁沟魂悔不及，至今冤作枯鱼泣。
周急谣
作者：杨维桢
朝代：元

江南凶，周波最急。汉家使者识经权，矫制开仓输玉粒。君不见曩岁沟魂海不及，至今冤作枯鱼泣。劝粜辞水旱阻尧汤，生民无罪岁。后代仓廪虚，时和亦为沴。孰云富而哿，甚矣贫不继。借富以贷贫，穷哉已非计。况乃指廪间，夏楚劫以势。
周郎玉笙谣
作者：杨维桢
朝代：元

周郎学仙吹玉笙，玉笙吹得丹山七十二凤之和鸣。曾侍瑶池阿母宴，座中调笑董双成。谪向人间赤松洞，洞口桃花苦迎送。南寻二女湘水头，十三哀弦不成弄。西洞庭，东洞庭，相逢铁笛铜龙精。从此吹春玉台上，丛霄不许谢玄卿。
周郎玉笙谣
作者：杨维桢
朝代：元
体裁：乐府曲辞

周郎学仙吹玉笙，玉笙吹得丹山七十二凤之和鸣。曾侍瑶池阿母宴，座中调笑董双成。谪向人间赤松洞，洞口桃花苦迎送。南寻二女湘水头，十三哀弦不成弄。西洞庭，东洞庭，相逢铁篴铜龙精。从此吹春玉台上，丛霄不许谢玄卿。
周铁星
作者：杨维桢
朝代：元

周铁星，国上卿。谈申韩，为法经。钉棰杖，为国刑。千仓万库内外盈，十有三赋争科名。周铁星，鞭算箕敛无时停。开血河，筑血城。血战舰，血军营。刮民膏，嗍民髓，六郡赤骨填刍灵。齐云倚天一日倾，铁星亡国法当烹。尚将六郡金谷数，丐死万一充虞衡。呜呼！周铁星，十抽一椎百万钉，誓刳尔髅作溺罂。铁星碎，地启瞆，天开懵，
周铁星
作者：杨维桢
朝代：元
体裁：古风

周铁星，国上卿。谈申韩，为法经。钉箠杖，为国刑。千仓万库内外盈，十有三赋争科名。周铁星，鞭算箕敛无时停。开血河，筑血城。血战舰，血军营。刮民膏，嗍民髓，六郡赤骨填刍灵。齐云倚天一日倾，铁星亡国法当烹。尚将六郡金谷数，丐死万一充虞衡。呜呼周铁星！十抽一椎百万钉，誓刳尔髅作溺罂。铁星碎，地启瞆，天开顭。
和卢养元书事二首
作者：杨维桢
朝代：元

中原烟火半丘墟，楼橹相望白下孤。蕃厮夜歌铜钴䥈，蛮酋春醉锦屠苏。北征解赋卢才子，西事时谈剧霸都。莫上姓名丞相府，老夫著论学《潜夫》。年年苛吏伤王政，往往红？叛教条。漳水有时生小草，洞庭无地种馀苗。伏龙雏凤应劳访，绮季黄公底用招。闻道紫枢开锡燕，宝钉大銙赐天骄。
和卢养元书事二首·其一
作者：杨维桢
朝代：元
体裁：七言律诗

中原烟火半丘墟，楼橹相望白下孤。蕃厮夜歌铜钴䥈，蛮酋春醉锦屠苏。北征解赋卢才子，西事时谈剧霸都。莫上姓名丞相府，老夫著论学《潜夫》。
和卢养元书事二首·其二
作者：杨维桢
朝代：元

年年苛吏伤王政，往往红？叛教条。漳水有时生小草，洞庭无地种馀苗。伏龙雏凤应劳访，绮季黄公底用招。闻道紫枢开锡燕，宝钉大銙赐天骄。
和卢养元书事二首·其二
作者：杨维桢
朝代：元
体裁：七言律诗

年年苛吏伤王政，往往红�叛教条。漳水有时生小草，洞庭无地种馀苗。伏龙雏凤应劳访，绮季黄公底用招。闻道紫枢开锡燕，宝钉大銙赐天骄。
和卢养元书事二首·其二
作者：杨维桢
朝代：元

年年苛吏伤王政，往往红𤱕叛教条。漳水有时生小草，洞庭无地种馀苗。伏龙雏凤应劳访，绮季黄公底用招。闻道紫枢开锡燕，宝钉大銙赐天骄。
和卢养元书事（二首）
作者：杨维桢
朝代：元

年年苛吏伤王政，往往红氓叛教条。漳水有时生小草，洞庭无地种余苗。伏龙雏凤应劳访，绮季黄公底用招。闻道紫枢开锡燕，宝钉大銙赐天骄。时哈相招东南三处士。
和吕希颜
作者：杨维桢
朝代：元
体裁：七言律诗

雨过长江五月秋，主家宴客林塘幽。苦无奇字从人问，赖有清尊消我忧。道士旧游寻赤壁，美人相见忆罗浮。休官便拟璜溪住，莼菜鲈鱼不外求。
和杨参政完者题省府壁韵（二首。丙申岁）·其一
作者：杨维桢
朝代：元
体裁：七言律诗

皇元正朔承千岁，天下车书共一家。一柱东南擎白日，五城西北护丹霞。宝刀雷焕苍精杰，天马郭家狮子花。收拾全吴还圣主，将军须用李轻车。
和杨参政完者题省府壁韵（二首。丙申岁）·其二
作者：杨维桢
朝代：元
体裁：古风

将军三军共甘苦，将军之度吞百川。楼兰矫制嗤介子，定远破虏铭燕然。相君劝酒春如海，壮士吹笳秋满天。谤书不解惑明主，将军努力安三边。
和杨孟载春愁曲之什
作者：杨维桢
朝代：元
体裁：古风

小楼日日听雨卧，轻云作团拂帘过。金黄杨柳叶初匀，雪色棠梨花半破。东家蝴蝶飞无数，西邻燕子来两个。玉关万里尺书稀，春风不似春愁大。
和杨孟载春愁曲之什
作者：杨维桢
朝代：元

小楼日日听雨卧，轻云作团拂帘过。
金黄杨柳叶初匀，雪色棠梨花半破。
东家蝴蝶飞无数，西邻燕子来两个。
玉关万里尺书稀，羞杀牡丹如斗大。
和蔡彦文题虞伯生张伯雨倡和帖
作者：杨维桢
朝代：元
体裁：七言律诗

髯驾已闻攀鼎水，劫灰又见话昆池。剑藏玉几山中记，笔纪玄卿天上碑。旧谱紫霞吹鹤骨，新章白雪写乌丝。逃身我未学仙去，何处还丹日月迟。
和蔡彦文题虞伯生张伯雨倡和帖
作者：杨维桢
朝代：元

髯驾已闻攀鼎水，劫灰又见话昆池。
剑藏玉几山中记，笔记玄卿天上碑。
旧谱紫霞吹鹤骨，新章白雪写乌丝。
逃身我未学仙去，何处还丹日月迟。
和金粟道人游永安湖韵
作者：杨维桢
朝代：元
体裁：七言律诗

秀州城外鸳鸯湖，郎官帆开十幅蒲。人游玉壶天上下，鸟度屏风山有无。起舞或呼谢鸲鹆，赋诗争传郑鹧鸪。酒酣不怕归路晚，将军曾识李金吾。
和黄彦美元帅忧字韵诗赋思邈明府
作者：杨维桢
朝代：元
体裁：七言律诗

龙飞凤舞九山秋，不掩诸公富贵羞。三窟已营何足喜，一城自坏正堪忧。楚骚有恨穷天问，晋易何人识鬼幽。卧治未宜轻汲直，淮南闻已寝奸谋。
咏白塔
作者：杨维桢
朝代：元
体裁：七言律诗

天山乳凤飞来小，东渡衣冠又六朝。劫火不焚杨琏塔，箭锋犹抵伍胥潮。磷光夜附山精出，龙气春随海雾消。独有宫人斜畔月，多情犹自照吹箫。
咏石榴花
作者：杨维桢
朝代：元
体裁：五言绝句

密幄千重碧，疏巾一拶红。花时随早晚，不必嫁春风。
唐刺史
作者：杨维桢
朝代：元
体裁：乐府曲辞

冒天海国皆王土，万里明珠贡天府。一从官守失仁人，牛马驱除化豺虎。蛮衣有习黄巾帽，蛮旗无字题王号。九重天子矜蛮情，黄敕加官非赏盗。君不见溪蛮改过归大唐，世授刺史以为常。乌乎坐令白雉修职贡，可是于今无越裳。
唐刺史
作者：杨维桢
朝代：元

冒天海国皆王土，万里明珠贡天府。一从官守失仁人，牛马驱除化豺虎。蛮衣有习黄巾帽，蛮旗无字题王号。九重天子矜蛮情，黄敕加官非赏盗。君不见溪蛮改过归大唐，世授刺史以为常。於乎，坐令白雉修职贡，可是于今无越裳。
唐姬饮酒歌
作者：杨维桢
朝代：元
体裁：乐府曲辞

皇天倾，后土颓，王降世兮汉祚衰。王作黄泉兮誓相随，王死胡用吾身为。
唐姬饮酒歌
作者：杨维桢
朝代：元

皇天倾，后土颓，王降世兮汉祚衰。王作黄泉兮誓相随，王死胡用吾身为？
唐姬饮酒歌
作者：杨维桢
朝代：元
体裁：乐府曲辞

皇天倾，后地颓，王降庶兮汉祚衰。王作黄泉兮誓相随，王死胡用吾身随。
唐玄宗按乐图
作者：杨维桢
朝代：元
体裁：古风

大唐天子梨园师，金汤重付轧荦儿。何人端坐阅乐籍，三万缠头不足支。龟年檀板阿蛮舞，花奴手中花如雨。钧天供奉真天人，上亦亲挝汝阳鼓。玉奴檀槽倦无力，忽窃宁哥手中笛。边风吹入新贡箫，铜池夜梦双飞翼。閤门边奏塞黈聪，耳谱更访明月宫。渔阳一震万窍聋，梨园弟子散如雨，惟有舞马伤春风。
唐玄宗按乐图
作者：杨维桢
朝代：元

大唐天子梨园师，金汤重付轧荦儿。何人端坐阅乐籍，三万缠头不足支。龟年檀板阿蛮舞，花奴手中花如雨。钧天供奉真天人，上亦亲挝汝阳鼓。玉奴檀槽倦无力，忽窃宁哥手中笛。边风吹入新贡箫，铜池夜梦双飞翼。閤门边奏塞黈聪，耳谱更访明月宫。渔阳一震万窍聋，梨园弟子散如雨，惟有舞马伤春风。沈香亭前花萼下，天街一阵催花雨。海棠花妖睡初著，唤醒一声红芍药。金銮供奉调《清平》，梨园旧曲换新声。阿环自吹范阳笛，八姨独操伤春情。君不见夜游重到明月府，青鸾能歌兔能舞。五云不障蚩尤旗，回首烟中万鼙鼓。那知著底梧桐雨，雨声已入《淋铃》谱。
商人妻
作者：杨维桢
朝代：元
体裁：乐府曲辞

商人妻，身栖栖，家住湘累湘水西。君王昨夜杀无罪，良人白日归黄泥。妾非野鸳鸯，生死双凤皇。书寄回文锦，臂缠红守宫。良人为我死，我为雌雉经。于乎司马后，真犬羊，甘奉巾栉穹庐王。
商妇词
作者：杨维桢
朝代：元

荡子发航船，千里复万里。愿持金剪刀，去剪西江水。
商妇词·其一
作者：杨维桢
朝代：元
体裁：五言绝句

荡荡发航船，千里复万里。愿持金剪刀，去剪西流水。
商妇词·其二
作者：杨维桢
朝代：元
体裁：五言绝句

郎去愁风水，郎归惜岁华。吴船如屋里，南北共浮家。
商妇词二首
作者：杨维桢
朝代：元

荡荡发航船，千里复万里。愿持金剪刀，去剪西流水。郎去愁风水，郎归惜岁华。吴船如屋里，南北共浮家。
善庆堂诗
作者：杨维桢
朝代：元
体裁：古风

铁江泥泥，其流长深。奕奕新堂，有书有琴。有桥在高，有梓于阴。君子庆只，少伊氏之覃。宜尔家屋，和乐且湛。铁江汤汤，其流深长。奕奕新堂，凤鸣于阳。左书右琴，其椅其桐。君子居止，嘉宾式燕以庆。子孙乐只，寿考不忘。
四星谣
作者：杨维桢
朝代：元
体裁：乐府曲辞

西星白，东星黄，南星雁，北星狼。赤熛不敢怒，威灵不敢仰。招距不敢拒，叶光不敢抗。况尔罗侯曜，向午奸太阳。太阳剥未复，光道日伥伥。太山有巨灵，目睹哭扶桑。手取甘泉水，为日洗重光。明堂亮，太阶平，黄白泡灭，雁狼燐亡。
四景宫词
作者：杨维桢
朝代：元

漏痕新长莲花斗，龙池草色连沟柳。忆春还又怯春来，日日春情殢如酒。小床偷制锦回文，落地针声暗惊手。梦绕梁三白蝶飞，西园鼓子花开后。金刀落雪瓜如斗，小殿风来水杨柳。凤窠长簟不成眠，窃饮君王千日酒。传宣今夜吹玉笙，十指红蚕捻轻手。三十六竿调未齐，小倚琉璃御屏后。露下金盘湿星斗，池上乌啼千尺柳。秋题未写桐叶笺，春妆尚带桃花酒。十二帘开乞巧楼，小队金针穿好手。长生殿里记恩私，夜半牵衣挂楼后。黛螺新赐量成斗，画眉日画青青柳。长得君王一笑看，眠文不敢朝欣酒。盘珠夜制衮龙衣，红冰笋软呵纤手。坐听灯人报晓筹，二十五声寒点后。
四景宫词·其一
作者：杨维桢
朝代：元
体裁：古风

漏痕新长莲花斗，龙池草色连沟柳。忆春还又怯春来，日日春情殢如酒。小床偷制锦回文，落地针声暗惊手。梦绕梁三白蝶飞，西园鼓子花开后。
四景宫词·其三
作者：杨维桢
朝代：元
体裁：古风

露下金盘湿星斗，池上乌啼千尺柳。秋题未写桐叶笺，春妆尚带桃花酒。十二帘开乞巧楼，小队金针穿好手。长生殿里记恩私，夜半牵衣挂楼后。
四景宫词·其二
作者：杨维桢
朝代：元
体裁：古风

金刀落雪瓜如斗，小殿风来水杨柳。凤窠长簟不成眠，窃饮君王千日酒。传宣今夜吹玉笙，十指红蚕捻轻手。三十六竿调未齐，小倚琉璃御屏后。
四景宫词·其四
作者：杨维桢
朝代：元
体裁：古风

黛螺新赐量成斗，画眉日画青青柳。长得君王一笑看，眠文不敢朝欣酒。盘珠夜制衮龙衣，红冰笋软呵纤手。坐听灯人报晓筹，二十五声寒点后。
四月四日偕蜀郡袁景文大梁程冲霄益都张翔远
作者：杨维桢
朝代：元

山公今日饮何处，为爱束池似习池。
乔木尚传钱相宅，苍苔已上岳公碑。
井？或从双剑出，石人夜逐五丁移。
中天艮岳为平地，可但平泉草木悲。
四月四日偕蜀郡袁景文大梁程冲霄益都张翔远云间吕德厚会稽胡时敏汝南殷大章同游钱氏别墅饮于菊亭僧舍赋此书于壁
作者：杨维桢
朝代：元
体裁：七言律诗

山公今日饮何处，为爱东池似习池。乔木尚传钱相宅，苍苔已上岳公碑。井羵或从双剑起，石人夜逐五丁移。中天艮岳为平地，可但平泉草木悲。
四马挟弹图
作者：杨维桢
朝代：元
体裁：七言绝句

八骏瑶池一半归，锦袍欲脱玉腰围。君王手挟流星弹，莫打慈乌绕树飞。
回上张太尉（一云“谢赐玳瑁笔见征楚国公碑
作者：杨维桢
朝代：元
体裁：七言律诗

昨夜文星照南极，今朝客省过东维。锦囊颖脱千年兔，斑管光摇九尾龟。墨卷风云随王气，恩分雨露出天池。老夫来草平蛮策，先写新封楚国碑。
回文字
作者：杨维桢
朝代：元

芳题工织素，远意重鲛绡。
应织辞家久，回文字半消。
回文字
作者：杨维桢
朝代：元
体裁：乐府曲辞

芳题工织素，远意重鲛绡。应识辞家久，回文字半消。
团扇歌
作者：杨维桢
朝代：元
体裁：乐府曲辞

团扇复团扇，秋风不相见。隐显各有时，阳阿舞双燕。
圆觉禅院
作者：杨维桢
朝代：元
体裁：七言律诗

圆觉招提隔市喧，潮音满座自晨昏。雨来宝地天香匝，风动珠林贝叶翻。供养奇花凭白鹿，斋分珍果仗玄猿。从今结却东林社，净土修持礼法门。
地震谣
作者：杨维桢
朝代：元

四月一日南省火，七月一日南地震。地积大块作方载，岂有坏崩如杞人。如何一震白毛茁，泰山动摇海水泄。便恐昆仑八柱折，赤子啾啾忧地裂。唐尧天子居上头，贤相柱天如不周。保国如瓯，驭民如舟，吁嗟赤子汝何忧。
地震谣
作者：杨维桢
朝代：元
体裁：乐府曲辞

四月一日南省火，七月一日南地震。地积大块作方载，岂有坏崩如杞人。如何一震白毛茁，泰山动摇海水泄。便恐昆崙八柱折，赤子啾啾忧地裂。唐尧天子居上头，贤相柱天如不周。保国如瓯，驭民如舟，吁嗟赤子汝何忧。
城东宴
作者：杨维桢
朝代：元

青骢辔，金牛车，一时宾从高阳徒。城东邸第三四区，天气淡荡春三初，主人爱客倾中厨。卜欢不知清夜徂，绢缨绝烛欢有余，卷波令格兵法诛。客狂起舞作旋胡，主亦击缶呼呜呜，人生浮草无根株。齿发日悴颜日枯，含珠乌能润黄垆，今日不乐将何如？君不见城南相国斫棺杀枯颅，身名只共葅醢俱，仕宦何用执金吾！
城东宴
作者：杨维桢
朝代：元
体裁：乐府曲辞

青骢辔，金牛车，一时宾从高阳徒。城东邸第三四区，天气澹沲春三初。主人爱客倾中厨，卜欢不知清夜徂。罥缨绝烛欢有馀，卷波令格兵法诛。客狂起舞作旋胡，主亦击缶呼呜呜。人生浮草无根株，齿发日悴颜日枯。含珠乌能润黄垆，今日不乐将何如。君不见城南相国，斲棺杀枯颅。身名只共菹醢俱，仕宦何用执金吾。
城西美人歌
作者：杨维桢
朝代：元

长城嬉春春半强，杏花满城散余香。城西美人恋春阳，引客五马青丝缰。美人有似真珠浆，和气解消冰炭肠。前朝丞相灵山堂，双双石郎立道旁。当时门前走犬马，今日丘垄登牛羊。美人兮美人，舞燕燕，歌莺莺，蜻蜓蛱蝶争飞扬。城东老人为我开锦帐，金盘荐我生槟榔。美人兮美人，吹玉笛，弹红桑，为我再进黄金觞。旧时美人已黄土，莫惜秉烛添红妆。
城西美人歌
作者：杨维桢
朝代：元
体裁：古风

长城嬉春春半强，杏花满城散馀香。城西美人恋春阳，引客五马青丝缰。美人有似真珠浆，和气解消冰炭肠。前朝丞相灵山堂，双双石郎立道傍。当时门前走犬马，今日丘垄登牛羊。美人兮美人，舞燕燕，歌莺莺，蜻蜓蛱蝶争飞扬。城东老人为我开锦障，金盘荐我生槟榔。美人兮美人，吹玉笛，弹红桑，为我再进黄金觞。旧时美人已黄土，莫惜秉烛添红妆。
城门曲
作者：杨维桢
朝代：元
体裁：古风

谍报越王兵，城门夜不扃。孤臣睛不死，门月照人青。
堠子辞
作者：杨维桢
朝代：元
体裁：乐府曲辞

堠子个个复个个，十里五里官道课。行人捷径行，不从官道过。吁嗟堠傍岐转多，堠子荆棘如铜驼。
堠子辞
作者：杨维桢
朝代：元

堠子个个复个个，十里五里官道课。行人捷径行，不从官道过。吁嗟堠旁歧转多，堠子荆棘如铜驼。
墙燕
作者：杨维桢
朝代：元
体裁：乐府曲辞

墙里燕，不出墙，墙外旗竿如插樯。墙里燕，飞出墙，不使枉杀墙外百万黄口鸧。墙里燕，何堂堂，垂名夬，称燕王。
士女
作者：杨维桢
朝代：元
体裁：七言绝句

小玉相呼起问春，阶前草色上罗裙。玉钗半堕无聊赖，欲倩牙纤理乱云。
处女冢
作者：杨维桢
朝代：元
体裁：乐府曲辞

杨处女，白雪霙。慈母惜白雪，抱玉真珠擎。十三善瑶琴，不作濮上音。十五弄彤管，不作花帽情。叮咛媒与妁，必嫁公与卿。英英马上郎，貂帽绣衣裳。来交处女币，愿作处女郎。贮以黄金屋，荐以白玉床。大珠连理带，七宝合欢囊。大珠五十万，七宝百万镪。黄羊尾如扇，文鸡若凤皇。置酒结高宴，长跪起行觞。处女誓慈母，有死不下堂。嗟嗟杨处女，处女节独苦。事母终母丧，母坟成负土。白发五十秋，五十终处女。誓作处女坟，南山华表柱。荒城兵火交，三月不开户。生作独月娥，肯作城中三嫁妇。
夏驾石鼓辞
作者：杨维桢
朝代：元

周家十圆鼓，散落陈仓野。犹有夏驾石，盘盘驾之下。秦鞭血山骨，吴猎焦野火。夏鼓建不拔，石鸣知者寡。父老惧谶言，山空石长哑。
夏驾石鼓辞
作者：杨维桢
朝代：元
体裁：乐府曲辞

周家十圜鼓，散落陈仓野。犹有夏驾石，盘盘驾之下。秦鞭血山骨，吴猎焦野火。夏鼓建不拔，石鸣知者寡。父老惧谶言，山空石长哑。
夕阳亭
作者：杨维桢
朝代：元
体裁：古风

夕阳亭，马超超，车驱驱。问高贵，今何如？夕阳亭，行且止。白沙一信南风起，千载髑髅夜生齿。项成大府摄鬼豪，论功阙剪当涂高。竹书小儿既有罪，夕阳老魅诛何逃。呜呼，桐宫空毙金屑斝，鸳鸯榼中牛继马。
多景楼
作者：杨维桢
朝代：元

极目心情独倚楼，荻花枫叶满江秋。地雄吴楚东南会，水接荆扬上下流。铁瓮百年春雨梦，铜驼万里夕阳愁。西风历历来征雁，又带边声过石头。
夜坐
作者：杨维桢
朝代：元
体裁：五言律诗

日落群动息，张灯坐草堂。浮生百年事，清坐一炉香。谋拙邻人叹，幽栖世虑忘。吟诗不知寐，华月自流光。
夜坐
作者：杨维桢
朝代：元
体裁：七言律诗

雨过虚亭生夜凉，朦胧素月照芳塘。萤穿湿竹流星暗，鱼动轻荷坠露香。起舞刘琨肝胆在，惊秋潘岳鬓毛苍。候虫先报砧声近，不待莼鲈忆故乡。
夜宴范氏庄
作者：杨维桢
朝代：元
体裁：七言律诗

南弁山间多翠微，池塘处处涵清晖。丹泉酿酒名千日，花树成窠大十围。童子单衣碧鹤立，美人两袖彩鸾飞。临分更作嬉春约，剩载红船白苧衣。
大人词
作者：杨维桢
朝代：元

有大人，曰铁牛。绛人甲子不能记，曾识庖栖兽尾而蓬头。见炼石之女补天漏，涿鹿之帝杀蚩尤。上与伊同相幼主，下与孔孟游列侯。衣不异。粮不休，男女欲不绝，黄白术不修。其身备万物，成春秋。故能后天身不老，挥斥八极隘九州。太上君，西化人，自谓出于无始劫，荡乎宇宙如虚舟，其生为浮死为休。安知大人自消息，天子不能子，王公不能俦，下顾二子真蜉蝣。
大人词
作者：杨维桢
朝代：元
体裁：乐府曲辞

有大人，曰铁牛。绛人甲子不能记，曾识庖牺兽尾而蓬头。见炼石之女补天漏，涿鹿之帝杀蚩尤。上与伊周相幼主，下与孔孟游列侯。衣不异，粮不休，男女欲不绝，黄白术不修。其身备万物，成春秋。故能后天身不老，挥斥八极隘九州。太上君，西化人，自谓出于无始劫，荡乎宇宙如虚舟，其生为浮死为休。安知大人自消息，天子不能子，王公不能俦，下顾二子真蜉蝣。
大健儿
作者：杨维桢
朝代：元
体裁：古风

燉煌有力士，自称大健儿。气吞黄狼纛，义扶白鹊旗。李家春宫子，去逐春宫起。海池敌虬髯，不议真天子。天子亲评三大将，鸭绿归来肆骄宕。快刀不斫两牝妖，躄足甘为群鼠葬。老荆盗弄金乌丸，手持血日梦中还。何如短衣疋马射猛虎，老死不出终南山。
大唐公主嫁匈奴行
作者：杨维桢
朝代：元
体裁：乐府曲辞

匈奴听镝忘劬劳，外家未必亡飞髇。如何异类待同匹，丹凤下与枭为巢。君不见大唐公主亲嫁辱，终唐老鹘来相钞。渡河归来话涕泣，后人犹以昏为交。
大唐公主嫁匈奴行
作者：杨维桢
朝代：元

匈奴听镝忘劬劳，外家未必忘飞髇。如何异类待同匹，丹凤下与枭为巢。君不见大唐公主亲嫁辱，终唐老鹘来相纱。渡河白来话涕泣，后人犹以昏为交。
大唐钟山进士歌
作者：杨维桢
朝代：元

睛如猫，须如茅，乌靴白简鸭色袍。元是钟山老馗唐进土，感君之赐何以酬君劳。虽生不得禄，誓死为鬼豪。老馗血食岂敢饕，宫中饱食有祆耗，擘而啖之如啖螯。呜呼若人使立朝，殿前秉笏山动摇。衔花有大耗，窃笛有大祆，肯使白昼见之而不枭？尔祆尔耗，根深蒂牢。帝王养之，既各且骄。跳河蹴陇，翻天之杓。呼呼老馗胡可招，呜呼老馗胡可招！
大唐钟山进士歌
作者：杨维桢
朝代：元
体裁：乐府曲辞

睛如猫，须如茅，乌靴白简鸭色袍。元是钟山老馗唐进士，感君之赐何以酬君劳。虽生不得禄，誓死为鬼豪。老馗血食岂敢饕，宫中饱食有祅耗，擘而啖之如啖螯。乌乎若人使立朝，殿前秉笏山动摇。衔花有大耗，窃笛有大祅，肯使白昼见之而不枭。尔祅尔耗，根深蒂牢。君王养之，既吝且骄。跳河蹴陇，翻天之杓。乌乎老馗胡可招，乌乎老馗胡可招。
大将南征歌
作者：杨维桢
朝代：元
体裁：乐府曲辞

大将军，将天讨，出南征。文如阿阁凤，武如牧野鹰。兵行司马法，漕转屯田丁。鹿山放麑万众泣，虎穴取䖘千人惊。东屯西屯露书布，南徯北徯壶浆迎。蛮奴授首，鳖子献城，三危送款，孤竹输平。蓝之山，截海断，峡之水，吞湘汉。大将军，持庙算，直向刑塘筑京观。嗟嗟小蛮触，尚尔争雌雄，将军大势破竹下，拾土补地裂中国。长城无再坏，昆崙天柱无再折。盘石永安，金瓯罔缺。我颂摩崖千丈碑，大字如斗光夺月。
大数谣
作者：杨维桢
朝代：元
体裁：乐府曲辞

梁朝老桧昨夜死，海声已入西门市。草中张伯怀璧子，丹瓶有书谁识此。小夫争爵几时休，二十四考前无俦。黄金无方铸髑髅，楼船梦过西流洲。更生灵香那得偷，大树夜听声如牛。
大明铙歌鼓吹曲十三篇 其一 圣徵启
作者：杨维桢
朝代：元
体裁：乐府曲辞

于王气，涂之冈。五百祀，皇陵藏。火流乌，星流虹，笃生圣人应天祥。圣人生，六合一统天下昌。
大明铙歌鼓吹曲十三篇 其一 圣徵启
作者：杨维桢
朝代：元

于王气，涂之冈。五百祀，皇陵藏。火流乌，星流虹，笃生圣人应天祥。圣人生，六合一统天下昌。汝阿弥，言语侏离复兜离，妖诵胡膜乾毒师。蜂屯蚁聚亿亿万，摇首枯舌乐不疲。金银城，铁为■，汤为池，北踞河洛南驱淮，老獐野鹘弗能支。大明帝，厉虎旅，拔龙飞，手把黄钺相招麾。元运绝，弥何为，筑京观，兖之际，荆之垂。拨乱反正，圣武赫戏，大明烈烈，开皇之基。皇皇帝肇，迹濠之壤。上天黜元命，命帝靖四方。神兵三千，投箠渡江。基建业，定南京。大兴问罪师，天戈剪妖狂。妖狂溃崩，赫烈我武扬。系颈阙下，大明朝贺开明堂。元主大去国，闽广并来王。皇帝神武，越五帝，咸三皇。皇皇万国宾，日出日入土，普为大明臣。制礼作乐圣化钧，大一统业万万春。三蛇长，一蛇擅雄王。上掩三日生妖芒。羿乌毙弯弓，无人落搀抢。血人为浆肉为梁，交结■狫恣跳梁。帝闵下土命将一日平。收其帑实夷穴藏，截蛇首，刳蛇肠，祭民社主，反民井灶还丘坑。山倾峨，水翻鄱，旗拿黄龙鼓考鼍。坤轴震，水犀列以阵，楼橹层层突而蜃。皇赫怒，血漂刃。不用命，斩以徇。铁钩锁，扼艨艟。辟彊弩，开神弓。老犀晕火角生风，流星一矢贯尔额与胸。老犀穷，小犀夜泣鲛人宫。江为障，湖为池，两虎赫赫奸天威。天兵东下，跨池与障平如砥。兵十万，威武宣。红帕锦股偃草前，暇以岁月喘以延。收残丁，婴孤城，穿城炮机若流星。小虎粉首，大虎摧爪翳两睛。齐云火天，骨肉焦冥，天子好生，一鸡一犬不汝兵。粮尽矢竭，开关输平。群臣鱼贯归大明。大明帝，义之断，仁之成。东海鲸，鬐插铁牙如雪山，眼如月。前驱虎头鲨，后挈三足鳖。尾一掉，天纲崩，地维缺。吞三闽，啖百粤。飞涎喷沫，弟兄作穴。岩潭生子孙，天吴弯弓弓靶折，四海波涛尽流血。东皇太乙，乘鱼从霞。长纶臣饵，羁縻钩加。渔彭蠡，猎黄池，鲸亦穿腮京口来。京口来，游不动，化为鳅，空嗫喁。海上将军神骑还，乘胜卷甲斩闽关。阿难气虓虤，老鹘语绵蛮。土豪据土孰与京，将军将命扬风声。豪一败，走连营，俘以献庙功用铭。闽山奠，闽水清。益之都，鲁之邦，元不纲，兵强马壮碻磝冈。梗我王化，山输海贡隔梯航。狡狐三穴，跳踯贪狼。王师薄城，筑我受降。骈首就缚父与兄，弦歌之化复我邹鲁乡。太原李，继忠襄。京兆李，王咸阳。唇齿相依势相望，搆谗煽虚撼金床。王纲偏，圯弗攑，上弗急君父，同盟不相援。徵兵关中伐太原。大丞相，偏将军，士马百万蹂燕云。国已墟，关来从。尉之陀，窦之融。邗启沟，汴通河，河之王铠仗山积，血流波。前徒接战尽倒戈，二三主将弁峨峨。输忠竭节心靡他，以彼取此类虞罗。由汴入泺入红螺，嗟政不纲可奈何，自底灭亡可奈何。国运倾，六师驻，那吒城。龟兹主，走滦京。宣明诏，许厥成。壶箪筐篚左袒迎，封籍府库奉大廷。大丞相，舍于野，克大国，匪余武，天子龙骧士貔虎。问其寡孤，毋恃杀掳，秋毫无犯民按堵。民按堵，振旅旋，钩丽冒胤未殄灭。大将军，请戍边，偏将踰葱岭，越祁连，追亡逐北万五千。抗大旌，悬绝幕，天子喻书通玉帛，朝宗于京来沓译。陇云寒，陇水乾，天使晨入荆门关。右扼僰，左控秦，巴蜀限峨岷。伪夏昆，强项不来宾。元戎阐皇威，民何罪，肝脑糜。一札西去如星驰。彼元之微，弃身独夫。剪与我绝，忍及尔孤。告冉厖，束斯榆。檄邛笮，上版图。剟包蒲，受正朔。玉垒峨嵋我城郭，沱潜三巴我堑壑。誓蚕丛，铭剑阁。
大明铙歌鼓吹曲十三篇 其七 东海鲸
作者：杨维桢
朝代：元

东海鲸，鬐插铁牙如雪山，眼如月。前驱虎头鲨，后挈三足鳖。尾一掉，天纲崩，地维缺。吞三闽，啖百粤。飞涎喷沫，弟兄作穴。岩潭生子孙，天吴弯弓弓靶折，四海波涛尽流血。东皇太乙，乘鱼从霞。长纶臣饵，羁縻钩加。渔彭蠡，猎黄池，鲸亦穿腮京口来。京口来，游不动，化为鳅，空嗫喁。
大明铙歌鼓吹曲十三篇 其七 其七 东海鲸
作者：杨维桢
朝代：元
体裁：乐府曲辞

东海鲸，鬐插铁牙如雪山，眼如月。前驱虎头鲨，后挈三足鳖。尾一掉，天纲崩，地维缺。吞三闽，啖百粤。飞涎喷沫，弟兄作穴。岩潭生子孙，天吴弯弓弓靶折，四海波涛尽流血。东皇太乙，乘鱼从霞。长纶臣饵，羁縻钩加。渔彭蠡，猎黄池，鲸亦穿腮京口来。京口来，游不动，化为鰌，空嗫喁。
大明铙歌鼓吹曲十三篇 其三 其三 临濠武
作者：杨维桢
朝代：元
体裁：乐府曲辞

皇皇帝肇，迹濠之壤。上天黜元命，命帝靖四方。神兵三千，投箠渡江。基建业，定南京。大兴问罪师，天戈剪妖狂。妖狂溃崩，赫烈我武扬。系颈阙下，大明朝贺开明堂。元主大去国，闽广并来王。皇帝神武，越五帝，咸三皇。皇皇万国宾，日出日入土，普为大明臣。制礼作乐圣化钧，大一统业万万春。
大明铙歌鼓吹曲十三篇 其九 其九 下山东
作者：杨维桢
朝代：元
体裁：乐府曲辞

益之都，鲁之邦，元不纲，兵强马壮碻磝冈。梗我王化，山输海贡隔梯航。狡狐三穴，跳踯贪狼。王师薄城，筑我受降。骈首就缚父与兄，弦歌之化复我邹鲁乡。
大明铙歌鼓吹曲十三篇 其二 汝阿弥
作者：杨维桢
朝代：元
体裁：乐府曲辞

汝阿弥，言语侏离复兜离，妖诵胡膜乾毒师。蜂屯蚁聚亿亿万，摇首枯舌乐不疲。金银城，铁为■，汤为池，北踞河洛南驱淮，老獐野鹘弗能支。大明帝，厉虎旅，拔龙飞，手把黄钺相招麾。元运绝，弥何为，筑京观，兖之际，荆之垂。拨乱反正，圣武赫戏，大明烈烈，开皇之基。
大明铙歌鼓吹曲十三篇 其五 犀之穷
作者：杨维桢
朝代：元
体裁：乐府曲辞

山倾峨，水翻鄱，旗拿黄龙鼓考鼍。坤轴震，水犀列以阵，楼橹层层突而蜃。皇赫怒，血漂刃。不用命，斩以徇。铁钩锁，扼艨艟。辟彊弩，开神弓。老犀晕火角生风，流星一矢贯尔额与胸。老犀穷，小犀夜泣鲛人宫。
大明铙歌鼓吹曲十三篇 其八 定八闽
作者：杨维桢
朝代：元
体裁：乐府曲辞

海上将军神骑还，乘胜卷甲斩闽关。阿难气虓虤，老鹘语绵蛮。土豪据土孰与京，将军将命扬风声。豪一败，走连营，俘以献庙功用铭。闽山奠，闽水清。
大明铙歌鼓吹曲十三篇 其六 双虎殪
作者：杨维桢
朝代：元
体裁：乐府曲辞

江为障，湖为池，两虎赫赫奸天威。天兵东下，跨池与障平如砥。兵十万，威武宣。红帕锦股偃草前，暇以岁月喘以延。收残丁，婴孤城，穿城炮机若流星。小虎粉首，大虎摧爪翳两睛。齐云火天，骨肉焦冥，天子好生，一鸡一犬不汝兵。粮尽矢竭，开关输平。群臣鱼贯归大明。大明帝，义之断，仁之成。
大明铙歌鼓吹曲十三篇 其十 招关中
作者：杨维桢
朝代：元
体裁：乐府曲辞

太原李，继忠襄。京兆李，王咸阳。唇齿相依势相望，搆谗煽虚撼金床。王纲偏，圯弗攑，上弗急君父，同盟不相援。徵兵关中伐太原。大丞相，偏将军，士马百万蹂燕云。国已墟，关来从。尉之陀，窦之融。
大明铙歌鼓吹曲十三篇 其十一 汴通河
作者：杨维桢
朝代：元
体裁：乐府曲辞

邗启沟，汴通河，河之王铠仗山积，血流波。前徒接战尽倒戈，二三主将弁峨峨。输忠竭节心靡他，以彼取此类虞罗。由汴入泺入红螺，嗟政不纲可奈何，自底灭亡可奈何。
大明铙歌鼓吹曲十三篇 其十三 喻西蜀
作者：杨维桢
朝代：元
体裁：乐府曲辞

陇云寒，陇水乾，天使晨入荆门关。右扼僰，左控秦，巴蜀限峨岷。伪夏昆，强项不来宾。元戎阐皇威，民何罪，肝脑糜。一札西去如星驰。彼元之微，弃身独夫。剪与我绝，忍及尔孤。告冉厖，束斯榆。檄邛笮，上版图。剟包蒲，受正朔。玉垒峨嵋我城郭，沱潜三巴我堑壑。誓蚕丛，铭剑阁。
大明铙歌鼓吹曲十三篇 其十二 统幽蓟
作者：杨维桢
朝代：元
体裁：乐府曲辞

国运倾，六师驻，那吒城。龟兹主，走滦京。宣明诏，许厥成。壶箪筐篚左袒迎，封籍府库奉大廷。大丞相，舍于野，克大国，匪余武，天子龙骧士貔虎。问其寡孤，毋恃杀掳，秋毫无犯民按堵。民按堵，振旅旋，钩丽冒胤未殄灭。大将军，请戍边，偏将踰葱岭，越祁连，追亡逐北万五千。抗大旌，悬绝幕，天子喻书通玉帛，朝宗于京来沓译。
大明铙歌鼓吹曲十三篇 其四 其四 三蛇长
作者：杨维桢
朝代：元
体裁：乐府曲辞

三蛇长，一蛇擅雄王。上掩三日生妖芒。羿乌毙弯弓，无人落搀抢。血人为浆肉为梁，交结■狫恣跳梁。帝闵下土命将一日平。收其帑实夷穴藏，截蛇首，刳蛇肠，祭民社主，反民井灶还丘坑。
大暑宴朱氏玉井香赋诗
作者：杨维桢
朝代：元
体裁：古风

朱公神仙人，冰雪照肺腑。祖帑阅羽化，祖书在册府。门掩一亩宫，虹梁跨风渚。乔木八九株，梧桐杂槐榉。中有玉井香，银云洒零雨。俗士不必来，佳朋来不拒。煮茶不无童，谋酒自有妇。核破玉刃霜，筒卷金茎露。方响歌洞仙，自题舞魔女。梧溪斥琴操，海岳订画谱。棹歌发复留，冰花凉欲语。焉知人间世，大火虐如虎。
大树歌为冯渊如赋
作者：杨维桢
朝代：元
体裁：古风

东柯溪头三大树，水深土厚崖石牢。一株石茶粲冬蘤，红若火镜镕冰涛。两株老桧挺霜干，青如连弁翘双鳌。不知人间富贵楦青紫，草亡木卒纷如毛。汉家根株历千岁，当时大将誇人豪。只今子孙仗大义，昧始尚薄巾车劳。三槐风云庆有待，二荆汤火死已逃。金鸦倒立海底景，白凤夜燄风中膏。蟠柯骨露黑石虎，奇干手接苍山猱。恶氛西起白日翳，恍惚大将排旌旄。东柯东柯济时具，岂无兵家文武韬。摩挲大树日酣卧，不肯即伪从鞬櫜。始知后皇受命乞独正，神明扶植冰霜操。我来饮我中山醪，脱巾挂树三花高。大槐太守梦楚国，大梅美人临汉皋。大槲老雄侍我酒，长筝亦即金丝槽。醉歌写入嘉树传，窃比《橘颂》骚人骚。
大腹儿
作者：杨维桢
朝代：元
体裁：古风

大腹儿，腹空侗。胡旋舞，疾如风。君王醉眼大朦胧，乃谓赤心贮中其中。君王宠之恩日厚，宫中洗儿中冓丑。大腹小儿胆如天，不拜君王先拜母。宫门引虎杨与高，范阳虎势日咆哮。将军可曾斫大腹？帐下却赖猪儿刀。
大难日
作者：杨维桢
朝代：元
体裁：乐府曲辞

来日大难君不知，焦心弊力欲何为。早知大难学安期，炼煮丹石服灵芝。大药误死世所嗤，不如美酒千日可辟饥。美酒醉饱，一日以为老。美酒不畅，千岁亦为殇。
大难日
作者：杨维桢
朝代：元

来日大难君不知，焦心弊力欲可为？早知大难学安期，炼煮丹石服灵芝。大药误死世所嗤，不如美酒千日可辟饥。美酒醉饱，一日以为老。美酒不畅，千岁亦为殇。
大风谣
作者：杨维桢
朝代：元

大风起，不终朝。如何三日夜，日日夜夜旋扶摇。卷水覆我舟，卷土覆我窑。乌乎太平玉琯将谁调，五日一风不鸣条。
大风谣
作者：杨维桢
朝代：元
体裁：乐府曲辞

大风起，不终朝，如何三日夜，日日夜夜旋扶摇。捲水覆我舟，卷土覆我窑。乌乎太平玉琯将谁调，五日一风不鸣条。
天车诗
作者：杨维桢
朝代：元

百日漏天瓠河决，高丘十丈蛟龙穴。
髯星降世教天车，刳尔雌雄两龙节。
胶泥琐口如折筒，天窍地窍中相通。
疲氓拜舞寒神教，喜气上天成白虹。
戽干水怪支祁走，海底珊瑚拾星斗。
坐令垫土成寸金，丈尺官来履丘亩。
我闻阿香阁雷车，农车巧运脱壳蛇。
如何天车阅天巧，马钧不泄三农家。
九重帝车运北斗，五风十雨调大有。
我愿天仓红粟朽，农食冬舂饮春酒。
和我歌，击壤叟。
天车诗
作者：杨维桢
朝代：元
体裁：乐府曲辞

百日漏天瓠河决，高丘十丈蛟龙穴。髯星降世教天车，刳尔雌雄两龙节。胶泥琐口如折筒，天窍地窍中相通。疲氓拜舞赛神教，喜气上天成白虹。戽乾水怪支祁走，海底珊瑚拾星斗。坐令垫土成寸金，丈尺官来履丘亩。我闻阿香阁雷车，农车巧运脱壳蛇。如何天车阅天巧，马钧不泄三农家。九重帝车运北斗，五风十雨调大有。我愿天仓红粟朽，农食冬舂饮春酒。和我歌，击壤叟。
太山篇
作者：杨维桢
朝代：元

巍乎高哉，太山之山三万八千丈兮，五岳之伯、万山之宗。
上有云官、霞伯、明皇、玉女、金台、石室高重重。
三十六天第一洞，是为蓬玄太空之上穹。
上帝赐以金箧之玉策，司命下土开群蒙。
自从崇伯子受命告厥功，至今七十二君坛壝留遗踪。
触石之云可以一朝雨，封突起，化作海岛二十金芙蓉。
三神尚有刘郎记，五官不受秦皇封。
东方有岩名日观，羊角而上千万盘屈始窥大门小户之天聪。
黄河西来如线走其下，齐州九点烟灭蒙。
秦观见长安，吴观见会稽，周观见洛嵩，圣人登之天下小似东龟蒙。
夜闻巨灵荡蹋西华峰，流血下染洪河红。
嵩高不生帝王佐，常山蛇怪两首而三瞳。
天上金乌下倒景，大星僭晓芒角流妖峰。
铁道人手持一雌一雄双铁龙，骑龙天关叩天语，夜拜日驾五色披祥虹。
天封地禅礼数绝，征兵三度谣嵩童。
博陆侯，狄梁公，虞渊取日扶桑东。
太阳当天天下白，照见地下虮虱金头虫。
金头虫，如蠛蠓。
太山高
作者：杨维桢
朝代：元
体裁：乐府曲辞

巍乎高哉，太山之山三万八千丈兮，五岳之伯，万山之宗。上有云官、霞伯、明星、玉女、金堂、石室高重重。三十六天第一洞，是为蓬玄太空之上穹。上帝赐以金箧之玉策，司命下土开群蒙。自从崇伯子，受命告厥功。至今七十二君，坛壝留遗踪。触石之云可以一朝雨，天下封突起，化作海岛十二金芙蓉。三神尚有刘郎记，五官不受秦皇封。东方有岩名日观，羊角而上千万盘屈，始窥大门小户之天聪。黄河西来如线走其下，齐州九点烟灭濛。秦观见长安，吴观见会稽，周观见洛嵩，圣人登之天下小似东龟蒙。夜闻巨灵荡蹋西华峰，流血下染洪河红。嵩高不生帝王佐，常山蛇怪两首而三瞳。天上金乌下倒景，大星僣晓芒角流妖锋。铁道人，手持一雌一雄双铁龙。骑龙天关叩天语，夜拜日驾五色披祥虹。天封地禅礼数绝，徵兵三度谣嵩童。博陆侯，狄梁公，虞渊取日扶桑东。太阳当天天下白，照见地下虮虱金头虫。金头虫，如蠛蠓。
太山高
作者：杨维桢
朝代：元
体裁：诗

巍乎高哉，太山之山三万八千丈兮，五岳之伯，万山之宗。
上有云官、霞伯、明星、玉女、金堂、石室高重重。三十六天第一洞，是为蓬玄太空之上穹。
上帝赐以金箧之玉策，司命下土开群蒙。自从崇伯子，受命告厥功。
至今七十二君，坛壝留遗踪。触石之云可以一朝雨，天下封突起，化作海岛十二金芙蓉。
三神尚有刘郎记，五官不受秦皇封。东方有岩名日观，羊角而上千万盘屈，始窥大门小户之天聪。
黄河西来如线走其下，齐州九点烟灭蒙。秦观见长安，吴观见会稽，周观见洛嵩，圣人登之天下小似东龟蒙。
夜闻巨灵荡踏西华峰，流血下染洪河红。嵩高不生帝王佐，常山蛇怪两首而三瞳。
天上金乌下倒景，大星僣晓芒角流妖锋。铁道人，手持一雌一雄双铁龙。
骑龙天关叩天语，夜拜日驾五色披祥虹。天封地禅礼数绝，徵兵三度谣嵩童。
博陆侯，狄梁公，虞渊取日扶桑东。太阳当天天下白，照见地下虮虱金头虫。
金头虫，如蠛蠓。
太师宅
作者：杨维桢
朝代：元

前朝太史宅，基撤万民庐。太师一去宅，问宅今何如？赤地无所有，庭树八九株。缅怀炙手日，门前卿大夫。肥马在东厩，脂羊出中厨。光妓列秦赵，佐酒吹笙竽。历年未五十，一抔不枝梧。歌笑不于此，悔不桑为枢。道旁甲第子，过马一踟蹰。
太师宅
作者：杨维桢
朝代：元
体裁：乐府曲辞

前朝太师宅，基撤万民庐。太师一去宅，问宅今何如。赤地无所有，庭树八九株。缅怀炙手日，门前卿大夫。肥马在东厩，脂羊出中厨。光妓列秦赵，佐酒吹笙竽。历年未五十，一坏不枝梧。歌笑不于此，悔不桑为枢。道旁甲第子，过马一踟蹰。
奉使歌美达尔玛氏也
作者：杨维桢
朝代：元
体裁：乐府曲辞

皇帝五年秋，皇华遣使行九州。皇明明见万里外，犹恐阴曀生蜉蝣。奉使代天明，四目达九幽。假天喜怒私恩雠，欺皇明，是非一逆海倒流。其中荅理子，西边托周游。西边有鸟其名曰休留，复有老狐九尾而九头，扇妖作怪呼匹俦。朘我赤子血，上蔽十二旒。力大泰山不可拔，答理子，一触泰山拆之如不周。乌乎汉有张纲，卫有史鰌，元达尔玛，足追前猷。太史笔，不贬褒，我作歌诗继春秋。
奉使歌美达尔玛氏也
作者：杨维桢
朝代：元

皇帝五年秋，皇华遣使行九州。皇明明见万里外，犹恐阴曀生蜉蝣。奉使代天明，四目达九幽。假天喜怒私恩雠，欺皇明，是非一逆海倒流。其中荅理子，西边托周游。西边有鸟其名曰休留，复有老狐九尾而九头，扇妖作怪呼匹俦。朘我赤子血，上蔽十二旒。力大泰山不可拔，答理子，一触泰山拆之如不周。乌乎汉有张纲，卫有史鳅，元达尔玛，足追前猷。太史笔，不贬褒，我作歌诗继春秋。
奉使歌，美答理麻氏也
作者：杨维桢
朝代：元

皇帝五年秋，皇华遣使行九州。皇明明见万里外，犹恐阴噎生蜉蝣。奉使代天明，四目达九幽。假天喜怒私恩仇，欺皇明，是非一逆海倒流。其中答理子，西边托周游。西边有鸟其名为休留，复有老狐九尾而九头，扇妖作怪呼匹俦。朘我赤子血，上敝十二旒。力大泰山不可拔，答理子，一触泰山折之如不周。呜呼汉有张纲，卫有吏酋，元有答理，足追前猷。太史笔，不贬褒，我作歌诗继春秋。